**Rangos sutartis**

**Rangos Sutartis Nr. ............**

, įmonės kodas: , adresas: (toliau sutartyje vadinamas „Užsakovu“),

ir

, įmonės kodas: , adresas:

(toliau sutartyje vadinamas „Rangovu“), atstovaujantis kitą sutarties šalį, sudarė šią sutartį.

1. Šioje Sutartyje žodžiai ir išsireiškimai (frazės) turi tokias pačias reikšmes, kokios jiems suteiktos Konkrečiose ir Bendrosiose sutarties sąlygose.
2. Turi būti laikoma, kad toliau išvardinti dokumentai sudaro šią Sutartį ir yra suprantami ir aiškintini kaip jos sudedamosios dalys (nurodyta svarbos tvarka):
   1. Ši Rangos Sutartis,
   2. Prieš pasirašant Sutartį surengto aiškinamojo susirinkimo protokolas ir pirkimo dokumentų paaiškinimai, *jei taikoma*,
   3. Pasiūlymo raštas su Pasiūlymo priedu
   4. Konkrečios sutarties sąlygos,
   5. Bendrosios sutarties sąlygos,
   6. Užsakovo reikalavimai,
   7. Įkainuoti darbų kainų Žiniaraščiai (iš Rangovo Pasiūlymo „Kainų žiniaraščiai“),
   8. vertinimo komisijos paklausimai ir konkurso dalyvio atsakymai (jei taikoma),
   9. Rangovo techninis pasiūlymas (be aukščiau išvardintų Rangovo Pasiūlymo dalių),
   10. Kiti dokumentai ir priedai.
3. Rangovas įsipareigoja Užsakovui tinkamai atlikti ir baigti darbus per ***24 mėn. arba per tiekėjo nurodytą terminą*** nuo darbo pradžios Programoje nustatytais terminais bei ištaisyti bet kuriuos jų defektus, laikantis sutarties ir LR Civilinio kodekso nuostatų.
4. Užsakovas įsipareigoja sumokėti **Sutarties kainą** Rangovui, atsižvelgdamas į Darbų vykdymą bei jų baigimą ir bet kurių defektų ištaisymą per tą laiką ir tuo būdu, kurie yra numatyti šioje sutartyje.
5. PVM bus mokamas Rangovui pagal galiojančius Lietuvos Respublikos teisės aktus bei tarptautinius susitarimus, susijusius su šios programos įgyvendinimu.
6. **Priimta sutarties suma** (be PVM) sudaro:

**\_\_\_\_\_\_\_\_\_\_\_\_\_\_\_ Eur, (suma žodžiais \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_eurų),**

**Pridėtinės vertės mokestis skaičiuojamas ir apmokamas vadovaujantis Lietuvos Respublikoje galiojančiais teisės aktais**

**PVM sudaro:**

**\_\_\_\_\_\_\_\_\_\_\_\_\_\_ Eur, (suma žodžiais \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_eurų)**

**Priimtą sutarties sumą** (su PVM) sudaro:

**\_\_\_\_\_\_\_\_\_\_\_\_\_\_ Eur, (suma žodžiais \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_eurų)**

1. Užsakovas mokėjimus darys eurais.
2. Užsakovas įsipareigoja sumokėti Rangovui už faktiškai atliktus ir priimtus darbus pagal Žiniaraščiuose nurodytas kainas.
3. Rangovas įsipareigoja Užsakovui tinkamai atlikti ir baigti darbus pagal Rangovo pasiūlyme nurodytą kainą. Atlikus darbus Rangovas turės parengti išpildomąją dokumentaciją, pateikti eksploatavimo ir priežiūros instrukcijas, ir gauti statybos užbaigimo aktą.
4. Visi nurodyti darbai turės būti atlikti per 24 mėn. Esant nenumatytoms aplinkybėms, tokioms, kaip kitų institucijų nesuteikti leidimai, nepriimti ar vilkinami sprendimai, derinimai, priimti nauji sprendimai, darbų vykdymo metu paaiškėjus papildomų ar kitų darbų poreikiui, kurių vykdymas nesuderinamas su šiuo pirkimu perkamų darbų vykdymu, darbų atlikimo terminas gali būti pratęstas 2 kartus po 6 mėn.
5. Darbų kainos apskaičiavimo būdas – fiksuota kaina. Į darbų kainą įskaičiuotos visos su darbų atlikimu susijusios tiesioginės bei netiesioginės išlaidos, mokesčiai ir rinkliavos (neįskaitant PVM).
6. Pridėtinės vertės mokestis skaičiuojamas ir apmokamas vadovaujantis Lietuvos Respublikoje galiojančiais teisės aktais. Pasikeitus pridėtinės vertės mokesčio tarifui, priimta sutarties suma nėra keičiama. Tarifo pasikeitimas turės įtakos tik tiems darbams arba jų daliai, kurie buvo atlikti po tos dienos, kai įsigaliojo naujai taikomo pridėtinės vertės mokesčio tarifo dydis.
7. Sutartis įsigalioja tą dieną, kai Rangovas pateikia atlikimo užtikrinimą.
8. Sutartis pasibaigia, kai visos sutarties šalys įvykdo savo įsipareigojimus.
9. Užsakovo paskirtas asmuo, atsakingas už pirkimo sutarties vykdymą yra: [vardas, pavardė, pareigos]. Užsakovo paskirtas asmuo.
10. Ši sutartis sudaryta lietuvių kalba 2 egzemplioriais, kurių kiekvienas, pasirašytas visų sutarties šalių, laikomas originalu ir turi vienodą teisinę galią. Po vieną šiame punkte apibūdintą Sutarties egzempliorių įteikiama kiekvienai Šaliai.
11. Šalių parašai:

|  |  |
| --- | --- |
| **UŽSAKOVAS**: | **RANGOVAS**: |

**Bendrosios sutarties sąlygos**

Bendrosios sutarties sąlygos yra:

*Fédération Internationale des* *Ingénieurs-Conseils* (FIDIC)

Rangovo projektuojamų statybos ir inžinerinių darbų, elektros ir mechanikos įrenginių

**Projektavimo ir statybos bei įrangos sutarties sąlygos**

FIDIC „Geltonoji“ knyga,

(išleistos pirmuoju leidimu 1999 metais anglų kalba ir antruoju vertimu į lietuvių kalbą 2007 metais leidimu, ISBN 978-9986- 687-17-7)

**Bendrųjų sutarties sąlygų taikymas**

1. Bendrosios FIDIC sutarties sąlygos taikomos sutinkamai su STR 1.06.01:2016 „Statybos darbai. Statinio statybos priežiūra“ 2 punkto nuostatomis.
2. Esant kokiems nors prieštaravimams ar neatitikimams tarp atitinkamų Bendrųjų sutarties sąlygų ir Konkrečių sutarties sąlygų straipsnių, viršenybę turi Konkrečios sutarties sąlygos. Straipsnių nuostatos, nepakeistos Konkrečiose sutarties sąlygose, galioja tokios redakcijos, kokia jos yra pateiktos Bendrosiose sutarties sąlygose.
3. Bendrosios sutarties sąlygos nėra pridedamos prie šių pirkimo dokumentų/ sutarties dokumentų.Konkurso dalyvis/ Rangovas gali jas įsigyti iš leidėjų[[1]](#footnote-1).

**Konkrečiosios sutarties sąlygos**

**Bendrosios nuostatos**

1. Konkrečiosios sąlygos apima anksčiau paminėtų Bendrųjų sąlygų pataisymus ir papildymus. Sutarties sąlygos, pateiktos pasiūlymo priede, turi būti galiojančios kaip šių sutarties sąlygų dalis. Konkrečiųjų sąlygų numeracija atitinka Bendrųjų sąlygų numeraciją.

|  |  |  |
| --- | --- | --- |
|  |  | |
| **1 straipsnis. Bendrosios nuostatos** | | |
| **1.1 punktas** | **Sąvokos** | |
| **1.1.1** | **Sutartis** | |
| **1.1.1.6** | **Žiniaraščiai** | |
|  | ***Pakeisti 1.1.1.6 papunktį ir jį išdėstyti taip:***  **„Žiniaraščiai“** – Užsakovo paruošti Darbų kainų žiniaraščiai, užpildyti Rangovo siūlomomis Darbų kainomis ir pateikti kartu su Pasiūlymo raštu, kurie yra Sutarties dalis. Žiniaraščių elektroninė forma Microsoft Office Excel formatu bus sukurta Užsakovo naudojantis Statybos sutarčių įgyvendinimo priežiūros programa (SSĮP) ir pateikta konkurso dalyviams paskelbus Rangos darbų pirkimą su pirkimo dokumentais. Rangovas, pasirašęs sutartį, privalo pateikti Užsakovui užpildytą žiniaraščių elektroninę versiją Microsoft Office Excel formatu. | |
| **1.1.1.9** | **Pasiūlymo priedai** | |
|  | ***Pakeisti papunkčio 1.1.1.9 pavadinimą į „Pasiūlymo priedas” ir išdėstyti jį taip:***  **„Pasiūlymo priedas“** – pavadintas „Pasiūlymo priedu“ ir užpildytas dokumentas, kuris pridėtas prie Pasiūlymo rašto ir sudaro jo dalį. | |
| **1.1.2** | **Šalys ir asmenys** | |
| **1.1.2.4** | **Inžinierius** | |
|  | ***Pakeisti papunktį*** ***1.1.2.4 ir jį išdėstyti taip:***  „**Inžinierius**“ – juridinis asmuo, Užsakovo paskirtas būti Inžinieriumi, siekiant įgyvendinti Sutartį, ir tuo vardu įvardytas Pasiūlymo priede arba kitas Užsakovo kuriam nors laikotarpiui paskiriamas asmuo, apie kurį pranešama Rangovui pagal 3.4 punktą *[Inžinieriaus pakeitimas*]. Inžinierius taip pat turi vykdyti Statinio statybos techninio prižiūrėtojo funkcijas pagal STR 1.06.01:2016 „Statybos darbai. Statinio statybos priežiūra“ reikalavimus. | |
| **1.1.2.11** | **Perkantysis subjektas** | |
|  | ***Papildyti nauju 1.1.2.11 papunkčiu „Perkantysis subjektas“:***  Perkantysis subjektas nurodytas Pasiūlymo priede. | |
| **1.1.3** | **Datos, bandymai, etapai ir jų užbaigimas** | |
| **1.1.3.1** | **Pradžios data** | |
|  | ***Pakeisti 1.1.3.1 punktą ir jį išdėstyti taip:***  **„Pradžios data“** yra pirkimo pradžios data. | |
| **1.1.3.7** | **Pranešimo apie defektus laikas** | |
|  | Punktas netaikomas | |
| **1.1.3.10** | **Statybos užbaigimo aktas** | |
|  | ***Papildyti nauju 1.1.3.10 papunkčiu „Statybos užbaigimo aktas“:***  **„Statybos užbaigimo aktas“** – LR Statybos įstatymo ir statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ nustatyta tvarka surašomas dokumentas, patvirtinantis, kad statinys yra pastatytas pagal statinio projekto sprendinius. | |
| **1.1.4** | **Pinigai ir mokėjimai** | |
| **1.1.4.1** | **Priimta sutarties suma** | |
|  | ***Pakeisti 1.1.4.1 punktą ir jį išdėstyti taip:***  **„Priimta Sutarties suma“** – Rangos sutartyje nurodyta suma, už kurią Rangovas įsipareigoja atlikti visus Darbus bei ištaisyti visus defektus. | |
| **1.1.6** | **Kitos sąvokos** | |
| **1.1.6.1** | **Rangovo dokumentai** | |
|  | ***Papildyti 1.1.6.1 papunktį***  Ši sąvoka taip pat apima Statinio kadastrinių matavimų bylą - Statinio kadastro duomenų nustatymo metu pagal Įstatymų reikalavimus parengtų planų, užpildytų kadastro formų ir kitų dokumentų apie nekilnojamąjį turtą, sukomplektuotą rinkinį. | |
| **1.1.6.7** | **Statybvietė** | |
|  | ***Papildyti 1.1.6.7 papunktį:***  **„Statybvietė“** - statinio statybos darbų vieta (teritorija, kurios ribos nustatomos statinio projekte atsižvelgiant į vykdomus statybos darbus, kuri gali sutapti ar nesutapti su statybos sklypo ribomis). | |
| **1.1.6.11** | ***Papildyti nauju 1.1.6.12 papunkčiu „Bauda“:***  Konkreti pinigų suma, kurią Rangovas turi sumokėti Užsakovui, jei neįvykdo savo prievolių per sutartyje nustatytą terminą. Taikoma 8.13 punkte nustatyta tvarka. | |
| **1.5 punktas** | **Dokumentų pirmumas** | |
|  | ***Pakeisti 1.5 punkto pirmos pastraipos antrą sakinį:***  Tuo tikslu šioje sutartyje galioja toks dokumentų svarbos eiliškumas:   1. Rangos Sutartis, 2. Pirkimo dokumentų paaiškinimai ir prieš pasirašant Sutartį surengto susirinkimo protokolas, *jei taikoma*, 3. Pasiūlymo raštas su Pasiūlymo priedu, 4. Konkrečios sutarties sąlygos, 5. Bendrosios sutarties sąlygos, 6. Užsakovo reikalavimai, 7. Įkainuoti kainų žiniaraščiai (iš Rangovo Pasiūlymo), 8. vertinimo komisijos paklausimai ir konkurso dalyvio atsakymai (jei taikoma) 9. Rangovo techninis pasiūlymas su Programa 10. Kiti dokumentai ir priedai. | |
| **1.6 punktas** | **Rangos sutartis** | |
|  | ***Pakeisti 1.6 punktą „Rangos sutartis“ ir jį išdėstyti taip:***  Rangos sutartis turi būti grindžiama forma, kuri pridėta prie Konkrečių sąlygų. Sudarant Rangos sutartį, įstatymo numatomas registracijos ir kitas mokesčių išlaidas (jeigu yra) padengia Užsakovas. | |
| **1.10 punktas** | **Užsakovo naudojimasis Rangovo dokumentais** | |
|  | ***Papildyti 1.10 punkto paskutinę pastraipą ir ją išdėstyti taip:***  Užsakovas, Perkantysis subjektas turi teisę laisvai naudotis Rangovo sukurtais dokumentais šio projekto įgyvendinimo tikslais. | |
| **1.12 punktas** | **Konfidenciali informacija** | |
|  | ***Papildyti 1.12 punktą pastraipa:***  Rangovas privalo atskleisti visą turimą konfidencialią bei kitokią informaciją, kurios Užsakovui, Inžinieriui, Perkančiąjam subjektui, teisėsaugos ar Projekto įgyvendinimo kontrolę vykdančioms institucijoms gali pagrįstai jos reikėti, kad patikrintų, kaip Rangovas laikosi Sutarties.  Savo atsakomybių ribose kiekviena Šalis privalo užtikrinti, kad būtų laikomasi Lietuvos Respublikos Įstatymų, reglamentuojančių valstybės, tarnybos ar komercines paslaptis bei duomenų apsaugą. | |
| **1.13 punktas** | **Įstatymų laikymasis** | |
|  | ***Pakeisti 1.13 punkto pirmą pastraipą:***  Rangovas, vykdydamas Sutartį, privalo laikytis **Lietuvos Respublikos teritorijoje** galiojančių įstatymų. Jeigu Konkrečiose sąlygose nenumatyta kitaip: | |
| **1.14 punktas** | **Solidarioji atsakomybė** | |
|  | ***Papildyti 1.14 punktą trečia pastraipa:***  c) jei Rangovas veikia jungtinės veiklos (partnerystės) pagrindu, jungtinės veiklos sutartimi nustatytų partnerių keitimas be išankstinio raštiško Užsakovo sutikimo yra laikomas sutarties pažeidimu. Pagrindinis jungtinės veiklos partneris gali būti keičiamas tiktai kitu jungtinės veiklos sutartyje įvardytu jungtinės veiklos partneriu, kuris atitinka pirkimo dokumentuose pagrindiniam jungtinės veiklos partneriui iškeltus kvalifikacinius reikalavimus. | |
| **1.15 punktas** | **Perkančiojo subjekto funkcijos** | |
|  | ***Papildyti 1.15 punktu „Perkančiojo subjekto funkcijos“***  Perkantysis subjektas vykdo Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatyme, Lietuvos Respublikos Viešųjų pirkimų įstatyme ir kituose įstatymuose jam nustatytas funkcijas. | |
| **2 straipsnis. Užsakovas** | | |
| **2.2 punktas** | **Leidimai, licencijos arba suderinimai** | |
|  | ***Išdėstyti punkto 2.2 pirmą pastraipą taip:***  Statybą leidžiantį dokumentą gauna Užsakovas ir perduoda jį Rangovui ne vėliau, kai Šalys pasirašo Statybvietės perdavimo-priėmimo aktą. Užsakovas privalo (kai turi tokias galimybes), Rangovo prašomas, suteikti įmanomą pagalbą:  ***Papildyti punktą 2.2 sakiniu:***  Rangovas savo lėšomis privalo gauti visus reikalingus leidimus iš atitinkamų valstybės ir/ar savivaldybės įstaigų. Tokie leidimai apima leidimus eismo nukreipimams, kelių uždarymo leidimai, gyvenimo ir darbo leidimai, leidimai radijo ryšio priemonėms, leidimai žemės darbams ar inžinerinių tinklų perkėlimui, aplinkosaugos leidimai ir kt. | |
| **2.5 punktas** | **Užsakovo pretenzijos** | |
|  | ***Pakeisti ir išdėstyti punktą taip:***  Jeigu Užsakovas save laiko turinčiu teisę į kokią nors pinigų sumą pagal kurį nors šių Sąlygų straipsnį, arba tai kaip nors kitaip susieta su šia Sutartimi, tai Užsakovas arba Inžinierius privalo apie tai pranešti Rangovui, suteikdamas išsamią informaciją, tačiau pranešimas nereikalingas mokėjimams, privalomiems pagal 4.19 punktą [Elektra, vanduo ir dujos], pagal 4.20 punktą [Užsakovo įrengimai ir pateikiamos Medžiagos] arba už kitas paslaugas, kurių prireikia Rangovui.  Pranešimas turi būti įteiktas kuo anksčiau, kai tik Užsakovui tampa žinomi įvykiai arba aplinkybės, suteikiančios pagrindą jo reikalavimui.  Išsamioje informacijoje turi būti nurodomas straipsnis arba kitas reikalavimo pagrindas, taip pat turi būti pagrįsta suma ir (arba) pratęsimas, kurie, kaip pats Užsakovas mano, jam priklauso pagal Sutartį. Tokiu atveju Inžinierius privalo toliau veikti pagal 3.5 punktą [Sprendimai], kad sutartų arba nuspręstų dėl sumos (jeigu tokios reikalaujama), kuri iš Rangovo priklauso Užsakovui.  Ši suma gali būti įtraukta, atimant ją iš Sutarties kainos ir tai įrašant Mokėjimo pažymoje. Užsakovas privalo kompensuoti arba padaryti bet kuriuos atskaitymus iš sumos, nurodytos Mokėjimo pažymoje, arba kaip nors kitaip pareikšti Rangovui savo reikalavimus pagal šį punktą. | |
| **2.6 punktas** | **Užsakovo teisė kontroliuoti ir prižiūrėti statybos darbus** | |
|  | ***Papildyti nauju punktu 2.6 „Užsakovo teisė kontroliuoti ir prižiūrėti statybos darbus“***  Užsakovas turi teisę kontroliuoti ir prižiūrėti atliekamų Darbų eigą ir kokybę, Programos laikymąsi, Rangovo tiekiamų medžiagų kokybę, Užsakovo perduodamų medžiagų naudojimą. Įgyvendindamas šią teisę Užsakovas neturi teisės kištis į Rangovo ūkinę komercinę veiklą.  Užsakovas, nustatęs nukrypimus nuo Sutarties sąlygų, kurie gali pabloginti Darbų kokybę, ar kitus trūkumus, privalo apie tai nedelsdamas pranešti Rangovui ir Inžinieriui.  Rangovas privalo vykdyti statybos metu gautus Užsakovo nurodymus, jeigu šie nurodymai yra pateikiami Inžinieriui pritarus ir neprieštarauja Sutarties sąlygoms ir normatyviniams statybos dokumentams bei nėra kišimasis į Rangovo ūkinę komercinę veiklą. | |
| **3 straipsnis. Inžinierius** | | |
| **3.1 punktas** | **Inžinieriaus pareigos ir teisės** | |
|  | ***Išdėstyti 3.1 punkto pirmą pastraipą taip:***  Užsakovas turi paskirti juridinį asmenį - Inžinierių, kuris privalo atlikti pareigas, numatytas pagal Sutartį. Inžinieriaus personalą turi sudaryti tinkamos kvalifikacijos specialistai, tarp jų statinio statybos techninės priežiūros vadovas ir statinio statybos specialiųjų darbų vadovai, turintys kvalifikacijos atestatus, atitinkančius sutartyje numatyto statinio pobūdį bei kiti profesionalai, kurie yra kompetentingi eiti tas pareigas.  Užsakovui vykdant savo pareigas bei įgyvendinant teises, susijusias su statybos priežiūra ir kontrole, taip pat dalyvauja Inžinierius. Inžinieriaus teisės ir pareigos, susijusios su statybos priežiūra ir kontrole, nustatomos Užsakovo ir Inžinieriaus sudarytoje (paslaugų) sutartyje, taip pat šioje Sutartyje.  Inžinierius turi gauti atskirą raštišką Užsakovo patvirtinimą:  (a) Rangovui keičiant Sutartyje numatytus ar siūlant kitus Subrangovus  (b) prieš imantis veiksmų, kurie gali pakeisti Sutarties kainą, pratęsti  baigimo laiką ar žymiai įtakoti darbų vykdymą  (c) prieš Rangovui nurodydamas pagal 13.1 punktą atlikti Pakeitimus  (d) patvirtinant Rangovo pateiktą arba pataisytą 8.3 punkte įvardytą  Programą. | |
| **3.6 punktas** | **Vadybiniai susirinkimai** | |
|  | ***Papildyti nauju punktu 3.6 „Vadybiniai susirinkimai“:***  Inžinierius, Užsakovo atstovas arba Rangovo atstovas gali pareikalauti sutarties šalis dalyvauti vadybiniuose susirinkimuose statybos aikštelėje. Šių susirinkimų tikslas aptarti Programos vykdymą, apžvelgti pasirengimą būsimam darbui, spręsti kitus sutarties vykdymo klausimus.  Inžinierius turi protokoluoti šiuos susirinkimus ir protokolo kopijas išsiuntinėti visiems dalyviams ir Užsakovui. | |
| **4 straipsnis. Rangovas** | | |
| **4.1 punktas** | **Bendrosios Rangovo prievolės** | |
|  | ***Papildyti 4.1 punkto pirmą pastraipą sakiniu:***  Rangovas privalo parengti Nuolatinių darbų projektą pagal STR 1.04.04 :2017 „Statinio projektavimas, projekto ekspertizė“ .  ***Papildyti 4.1 punkto trečią pastraipą sakiniu:***  Darbai ar jų dalis neturi būti laikoma baigta ir parengta perimti, pagal 10.1 punktą [*Darbų ir Grupių perėmimas*], kol Inžinieriui neperduoti tie dokumentai ir naudojimo ir priežiūros instrukcijos bei kiti privalomieji Rangovo dokumentai, būtini Užsakovui, kad galima būtų pradėti statybos užbaigimo procedūras pagal STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“.  ***Papildyti 4.1. punkto ketvirtą pastraipą sakiniu:***  Rangovas privalo statybos darbus vykdyti STR 1.06.01:2016 „Statybos darbai. Statinio statybos priežiūra“ nustatyta tvarka. | |
| **4.2 punktas** | **Atlikimo užtikrinimas** | |
|  | ***Panaikinti 4.2 punkto antrą paragrafą ir vietoje jo įrašyti:***  a) Sutarties įvykdymą Tiekėjas užtikrina Lietuvos Respublikoje ar užsienyje registruoto banko garantija, kredito unijos garantija, draudimo bendrovės laidavimo draudimu arba užstatu.  b) Sutarties įvykdymo užtikrinimą (originalą) Tiekėjas privalo pateikti ne vėliau kaip per 5 (penkias) darbo dienas nuo sutarties pasirašymo. Jei Tiekėjas per šį laikotarpį Sutarties įvykdymo užtikrinimo nepateikia, laikoma, kad Tiekėjas atsisakė sudaryti sutartį.  c) Atlikimo užtikrinimas turi būti besąlyginis ir neatšaukiamas, išduotas Užsakovo vardu. Garantijose ir laidavimo raštuose turi būti įtvirtinta nuostata, kad bankas, kredito unija ar draudimo bendrovė neatšaukiamai ir besąlygiškai įsipareigos sumokėti pagal garantiją ar laidavimo raštą Užsakovui visą atlikimo laidavimo sumą kuri visais atvejais yra laikoma minimaliais Užsakovo nuostoliais nepriklausomai nuo to ar tiesioginiai ši nuostata įtraukta į atlikimo užtikrinimo dokumentą ar ne. Todėl Rangovas privalo apie šį reikalavimą informuoti atlikimo užtikrinimą išdavusią institucija o ši neturi teisės atsisakyti šios prievolės jokiais motyvais ar aplinkybėmis.  Užsakovas turi teisę atmesti Atlikimo užtikrinimą, gavęs informaciją, kad Sutarties atlikimą užtikrinantis juridinis asmuo tapo nemokus ar neįvykdė įsipareigojimų kitiems ūkio subjektams arba netinkamai juos vykdė.  ***Panaikinti 4.2 punkto trečią paragrafą ir vietoje jo įrašyti:***  Rangovas turi užtikrinti, kad Atlikimo užtikrinimas būtų galiojantis ir įvykdomas ne trumpiau kaip 30 dienų po Sutartyje numatyto Statybos užbaigimo akto įforminimo dienos.  ***Panaikinti 4.2 punkto šeštą paragrafą ir vietoje jo įrašyti:***  Užsakovas turi grąžinti Rangovui atlikimo užtikrinimo dokumentą per 30 kalendorinių dienų po Statybos užbaigimo akto įforminimo dienos, gavus rašytinį tiekėjo prašymą. | |
| **4.3 punktas** | **Rangovo atstovas** | |
|  | ***Papildyti 4.3 punkto antrą pastraipą:***  Rangovas, net ir tuo atvejų jeigu Rangovo atstovas jau yra įvardintas sutartyje, iki Darbo pradžios pateikia Inžinieriui išsamius duomenis apie Rangovo atstovo asmenį ir jo kvalifikaciją.  ***Papildyti 4.3 punkto septintą pastraipą:***  Jeigu Rangovo atstovas arba kiti jo įgalioti asmenys laisvai nekalba lietuviškai, Rangovas privalo savo sąskaita užtikrinti tinkamą vertimą viso jo darbo laiko metu. | |
| **4.4 punktas** | **Subrangovai** | |
|  | **Papildyti 4.4 punkto pastraipos (b) pabaigoje** „ir medžiagų bei įrangos gamintojų“ ir pridėti:   1. Subrangovų keitimas kitais, sutartyje nenumatytais subrangovais, subrangovų keitimas vietomis tarp sutartyje numatytų subrangovų ar didesnės (mažesnės) darbų dalies, negu buvo įvardyta Rangovo pasiūlyme, perdavimas kitam sutartyje numatytam subrangovui galimas tik tiems darbams, kuriuos Rangovas savo pasiūlyme buvo numatęs perduoti subrangovams ir tik gavus Užsakovo ir Inžinieriaus sutikimą. 2. Rangovas turi teisę siūlyti pakeitimus, numatytus 4.4 punkto 1 dalyje tik esant bent vienai iš šių priežasčių:    1. kai Subrangovas nebeatitinka kvalifikacinių reikalavimų, nustatytų pirkimo sąlygose, įskaitant, kai Subrangovas yra likviduojamas, bankrutavęs ar jam iškelta bankroto byla;    2. Subrangovas praranda kompetenciją, išteklius, techninį ir finansinį pajėgumą bei atsisako ar negali tinkamai atlikti subrangos darbų;    3. siekiant tinkamai ir laiku įvykdyti Sutartį, būtina padidinti darbų spartą dėl darbų atlikimui nepalankių gamtinių sąlygų ar kitų pagrįstų/nenumatytų aplinkybių;    4. kai atsiranda būtinybė atlikti nenumatytus papildomus darbus; 3. Kartu su prašymu pakeisti Sutartyje nurodytą Subrangovą ar jam priskiriamų darbų dalį Rangovas Inžinieriui turi pateikti dokumentus kurie įrodo, kad siūlomas Subrangovas atitinka šiuos reikalavimus:    1. Subrangovas privalo būti registruotas fizinis arba juridinis asmuo, turintis LR Statybos įstatymo nustatyta tvarka išduotą kvalifikacijos atestatą, suteikiantį teisę vykdyti Darbų dalį, kuriai Subrangovas numatomas samdyti.    2. Jeigu keičiamas Subrangovas, kurio pajėgumais buvo remtasi viešojo pirkimo metu įrodant atitikimą kvalifikaciniams reikalavimams, naujas subrangovas privalo taip pat atitikti tiems patiems kvalifikaciniams reikalavimams ir pateikti pašalinimo pagrindų nebuvimą ir atitiktį kvalifikaciniams reikalavimams įrodančius dokumentus. 4. Keičiami/įsitraukiami nauji subrangovai negali atlikti tų pagrindinių darbų, kuriuos pirkimo dokumentuose nustatė Perkantysis subjektas.   ***4.4. punkto (d) papunktis netaikomas*** | |
| **4.5 punktas** | **Paskirtieji subrangovai** | |
|  | ***4.5. punktas netaikomas*** | |
| **4.6 punktas** | **Bendradarbiavimas** | |
|  | ***4.6 punktą papildyti taip:***  Rangovas įsipareigoja užtikrinti, kad bendrojoje duomenų aplinkoje esanti informacija būtų aktuali ir atnaujinama, atsižvelgiant į Užsakovo informacijos reikalavimus (EIR).  Bendrąją duomenų aplinką administruojanti šalis turi užtikrinti kibernetinės saugos reikalavimus.  Rangovas turi užtikrinti statinio informacijos modelio kūrimo duomenų teisingumą ir tikslumą. Duomenys turi būti teikiami Užsakovo informacijos reikalavimuose (EIR) nustatytais formatais arba kitais atvirais formatais, jeigu tokia galimybė numatyta Užsakovo informacijos reikalavimuose.  Šalys viena kitai turi pateikti informaciją apie tai, kokie jų duomenys ar procesai, susiję su statinio informacijos modelio kūrimu, yra konfidencialūs, ir numatyti bei suderinti asmenis, turinčius teisę dirbti su konfidencialia medžiaga, ir darbo tvarką.  Bendrąją duomenų aplinką administruojanti šalis turi užtikrinti, jog bendrojoje duomenų aplinkoje naudotojų prieigos prie duomenų ar informacijos teisės būtų laiku nustatytos pagal Užsakovo informacijos reikalavimus (EIR).  Kuriant statinio informacijos modelį turi būti laikomasi kibernetinio saugumo reikalavimų, taikomų kibernetinio saugumo subjektams, aprašu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“, ir kitais teisės aktais, reglamentuojančiais organizacinius ir techninių kibernetinio saugumo ir elektroninės informacijos saugos reikalavimus.  Šalys turi nedelsdamos, bet ne vėliau kaip 5 darbo dienas vienos kitas informuoti apie paslaugų sutrikimus, susijusius su IT paslaugų kokybės pablogėjimu, ar kitus nesklandumus, kilusius naudojant IT paslaugas, ar programinės įrangos gedimus, kurie turi įtakos statinio informacijos modelio kūrimui ir kitiems reikalavimams, nurodytiems Užsakovo informacijos reikalavimų (EIR) dokumente. | |
| **4.10** | **Statybvietės duomenys** | |
|  | ***Pakeisti 4.10 punkto (a) papunkčio formuluotę ir ją išdėstyti taip:***  Statybvietės formą ir gamtinę aplinką, taip pat pirkimo dokumentuose pateiktas geologines sąlygas | |
| **4.16 punktas** | **Prekių pervežimas** | |
|  | ***Papildyti 4.16 punkto (a) papunktį, gale sakinio pridedant:***  „ … pridedant atvežtinų prekių (medžiagų ir/ar įrangos) sąrašus ir techninę informaciją apie atvežamų prekių atitikimą techninėms specifikacijoms, kopiją“. | |
| **4.19 punktas** | **Elektra, vanduo ir dujos** | |
|  | ***4.19 punkto paskutinę pastraipą išdėstyti taip:***  Rangovas kiekvieną mėnesį turi sumokėti už sunaudotą elektros energiją, vandenį, dujas ir kitus energetinius resursus bei kitas komunalines paslaugas pagal atitinkamu metu galiojančius tarifus. | |
| **4.20 punktas** | **Užsakovo įrenginiai ir pateikiamos medžiagos** | |
|  | ***Pakeisti 4.20 punktą ir jį išdėstyti taip:***  Punktas netaikomas. | |
| **4.21 punktas** | **Darbų eigos ataskaitos** | |
|  | ***Pakeisti 4.21 punktą ir jį išdėstyti taip:***  Rangovas kas mėnesį privalo parengti Darbų eigos ataskaitas ir pateikti Inžinieriui **3** egzempliorius.  Kiekvienoje ataskaitoje turi būti:  (a) išsamus Darbų eigos aprašymas, įskaitant kiekvieną projektavimo etapą, tiekimą, gamybą, montavimą, statybą ir bandymus;  (b) bandymų rezultatai ir Medžiagų sertifikatai;  (c) saugos darbe statistika;  (d) faktinės ir planuotos Darbų eigos palyginimai, pateikiant išsamią informaciją apie visus įvykius arba aplinkybes, kurios galėtų sutrukdyti baigti Darbus kaip numato Sutartis, ir priemonės, kurių imamasi (arba reikėtų imtis) siekiant išvengti vėlavimo;  (e) nuotraukos, rodančios gamybos bei Statybvietėje atliktų Darbų eigą bei kuriose užfiksuotas paslėptų darbų atlikimas. | |
| **4.23 punktas** | **Rangovo veiksmai Statybvietėje** | |
|  | ***Pakeisti 4.23 punkto 3 pastraipą ir išdėstyti taip:***  Išdavus Perėmimo pažymą Rangovas privalo sutvarkyti tą Statybvietės ir Darbų dalį, kuri minima išduotoje Perėmimo pažymoje, pašalindamas iš Statybvietės visus Rangovo įrengimus, medžiagų perteklių, griuvenas, šiukšles ir Laikinuosius Darbus. Šią Statybvietės ir Darbų dalį Rangovas turi palikti švarią ir saugią.  ***Papildyti 4.23 punktą pastraipomis:***  Rangovas turi apmokėti visus kaštus, susijusius su informacinių stendų ir nuolatinių aiškinamųjų stendų pastatymu ir priežiūra visą jų įrengimo laikotarpį. | |
| **4.25 punktas** | **Esamos inžinerinės komunikacijos** | |
|  | ***Papildyti nauju punktu 4.25 Esamos inžinerinės komunikacijos:***  Vykdant žemės kasimo darbus inžinerinių tinklų, susisiekimo komunikacijų ir kitų objektų apsaugos zonose (statybvietėje ar šalia jos), Rangovas privalo vadovautis STR 1.06.01:2016 „Statybos darbai. Statinio statybos priežiūra“ nustatyta tvarka. Rangovas atsako už bet kokią žalą, padarytą esamiems keliams, tranšėjoms, vamzdžiams, kabeliams ir kt. atliekant Darbus, įskaitant ir subrangovų atliekamus darbus, ir privalo ištaisyti tokią žalą savo sąskaita iki Darbų užbaigimo termino.  Rangovas susitaria su vietinės valdžios įstaigomis ir turto savininkais dėl inžinerinių tinklų pašalinimo, perkėlimo ir atstatymo pagal Inžinieriaus nurodymus. Rangovas padengia tokių darbų sąnaudas. | |
| **4.26 punktas** | **Mokymai Užsakovo darbuotojams** | |
|  | ***Papildyti nauju 4.26 punktu „Mokymai Užsakovo darbuotojams“*:** Rangovas turi pravesti mokymus (teorinius ir praktinius) Užsakovo darbuotojams, kaip eksploatuoti ir tinkamai prižiūrėti pastatytą objektą ir jame sumontuotą įrangą. Detaliau mokymų apimtis ir trukmė nurodyta Specifikacijoje. | |
| **5 straipsnis. Projektavimas** | | |
| **5.1 punktas** | **Bendrosios projektavimo prievolės** | |
|  | ***Pakeisti pirmą 5.1 punkto pastraipą ir ją išdėstyti taip****:*  Rangovas, imdamasis atsakomybės, privalo parengti Statinio projektą vadovaudamasis Lietuvos Respublikos 1995 m gruodžio12d. Nr.I-1120 Teritorijų planavimo įstatymu ( aktualia redakcija), Lietuvos Respublikos 1996m. kovo 19 d. Nr. I-1240 Statybos įstatymu (aktualia redakcija) ir STR 1.04.04:2017 “Statinio projektavimas, projekto ekspertizė” nuostatomis. Projektą turi rengti Statinio projektuotojas - fizinis asmuo, juridinis asmuo, kita užsienio organizacija, turintys Statybos įstatymo nustatytą teisę užsiimti statinio projektavimu Rangovas Inžinieriui patvirtinti privalo pateikti projektavimo įmonės ir projekto vadovo, kurio teisės ir pareigos pateiktos STR 1.04.04:2017 “Statinio projektavimas, projekto ekspertizė” , pavadinimą, pavardę su kontaktiniais duomenimis, kvalifikacijos atestatų kopijas.  Rangovas, pradėjęs projektavimo darbus, pateikia Užsakovui ir Inžinieriui atsakingų už projektavimą vadovų, projekto dalies vadovų ir kitų atsakingų už projektavimą asmenų sąrašą su jų kvalifikacijos atestatais ir kontaktiniais duomenimis.  ***Pakeisti antrą 5.1 punkto pastraipą ir ją išdėstyti taip:***  Rangovas garantuoja, kad jis, jo projektuotojai ir projektavimo Subrangovai turi reikiamos patirties ir galimybių atlikti projektą. Rangovas garantuoja, kad visi projektuotojai priimtinu metu turės galimybę dalyvauti diskusijose su Inžinieriumi.  ***Pakeisti trečią ir ketvirtą 5.1 punkto pastraipas ir jas išdėstyti taip:***  Rangovas, gavęs pranešimą pagal 8.1 punktą [Darbo pradžia], privalo išnagrinėti Užsakovo reikalavimus: bendruosius ir specialiuosius reikalavimus, projektavimo sąlygas, nužymėjimo duomenis ir kitus dokumentus, išsamiai susipažinti su statybviete, patikrinti pagrindinius projektinius duomenis (t.y. vandens, ir t.t. kokybinius ir kiekybinius rodiklius), užsakyti ir atlikti visus projekto parengimui reikalingus aikštelės ir/arba statinių tyrimus ir/arba bandymus. Rangovas per Pasiūlymo priede nurodytą laiką, skaičiuojamą nuo Darbo pradžios, privalo pranešti Inžinieriui apie visas Užsakovo dokumentuose arba atskaitos duomenyse rastas klaidas, neatitikimus ar kitus trūkumus.  Inžinierius, gavęs tokį pranešimą, privalo nuspręsti, ar taikytinas 13 straipsnis *[Pakeitimai ir pataisymai]*, ir tai tinkamu būdu pranešti Rangovui. Jeigu patyręs Rangovas, tinkamai vykdydamas savo prievoles, iki Pasiūlymo pateikimo tyrinėdamas Statybvietę ir profesionaliai nagrinėdamas Užsakovo reikalavimus ar kitą Užsakovo dokumentaciją būtų galėjęs surasti klaidą, neatitikimą ar kitą trūkumą, tai Baigimo laikas neturi būti pratęsiamas ir Sutarties kaina neturi būti taisoma.  ***Papildyti 5.1 punktą pastraipa:***  Užsakovas privalo pateikti Rangovui privalomuosius techninio projekto rengimo dokumentus, jei tokie dokumentai nebuvo pateikti kartu su Pirkimo dokumentais. Užsakovas gali paprašyti Rangovą nurodyti projektuojamo statinio energijos resursų poreikius (pvz. elektros, šilumos, vandens ir t.t.) ir kitus duomenis, kurie reikalingi parengti privalomuosius techninio projekto rengimo dokumentus.  Statinio projektas turi būti parengtas laikantis projektavimo sąlygų, teritorijų planavimo dokumentų, sutartyje pateiktų Užsakovo reikalavimų bei atitikti STR 1.04.04:2017 “Statinio projektavimas, projekto ekspertizė” reikalavimus. | |
| **5.3 punktas** | **Rangovo įsipareigojimas** | |
|  | ***Pakeisti 5.3 punktą ir išdėstyti taip:***  Rangovas įsipareigoja, kad:   1. projektas, Rangovo dokumentai, atlikimas ir baigti Darbai atitiks šalies galiojančius įstatymus ir Sutartį sudarančius dokumentus, pakeistus arba pataisytus darant Pakeitimus; 2. per 5 darbo dienas nuo sutarties sudarymo pagal Užsakovo informacijos reikalavimus (EIR) parengti statinio informacinio modeliavimo projekto detalųjį vykdymo planą (BEP) ir jį suderinti su Užsakovu. Užsakovui pateikus pastabas, pasiūlymus statinio informacinio modeliavimo projekto detaliojo vykdymo plano (BEP) projektui, Tiekėjas privalo per 5 darbo dienas jį patikslinti ir teikti jį tolesniam derinimui Užsakovui. Galutinis statinio informacinio modeliavimo projekto detalusis vykdymo planas (BEP) turi būti suderintas su Užsakovu ir jo patvirtintas ne vėliau kaip per 5 darbo dienų; 3. organizuoti mokymus, numatytus Užsakovo informacijos reikalavimuose; 4. suderinus su Užsakovu statinio informacinio modeliavimo projekto detaliojo vykdymo plano (BEP) atitiktį Užsakovo informacijos reikalavimams jį pasirašyti; 5. rengiant, pateikiant, dalijantis, skelbiant statinio informacijos modelio informaciją ar atliekant kitus veiksmus, susijusius su statinio informacijos modelio informacija, laikytis Užsakovo informacijos reikalavimų (EIR); 6. naudojant trečiųjų asmenų sukurtą, paskelbtą ar pateiktą su Projektu susijusią informaciją laikytis Užsakovo informacijos reikalavimų (EIR); 7. atliekant statinio informacijos modelio kūrimo darbus nepažeisti trečiųjų asmenų intelektinės nuosavybės bei licencijavimo sąlygų ir (arba) asmens duomenų saugumo reikalavimų; 8. per 5 darbo dienas nuo sutarties sudarymo paskirti Užsakovo informacijos reikalavimuose nurodytus atsakingus asmenis visam Sutarties galiojimo laikotarpiui ir informuoti apie jų paskyrimą Užsakovą; 9. per 5 darbo dienas nuo sutarties sudarymo pateikti Užsakovui sąrašą asmenų, kuriems turi būti suteikta prieiga prie bendrosios duomenų aplinkos, užtikrinti, kad su jais būtų pasirašytas konfidencialumo pasižadėjimas; 10. nurodyti Užsakovui, kokia informacija yra laikytina konfidencialia, bei asmenis, kurie turi teisę su tokia informacija dirbti, taip pat kada ir kokiu būdu konfidenciali informacija turi būti sunaikinta; 11. nedelsiant, bet ne vėliau kaip 5 darbo dienas informuoti Užsakovą apie IT programinės ir (ar) techninės įrangos gedimus, kurie daro įtaką sutarties vykdymui; 12. įvykdžius sutarties sąlygas, per 5 darbo dienas Užsakovui perduodamas statinio informacinis modelis ir su juo susijusi medžiaga Užsakovo informacijos reikalavimų (EIR) dokumente nustatyta tvarka. Pasibaigus sutarčiai, prisijungimai prie bendrosios duomenų aplinkos turi būti panaikinami ne anksčiau kaip po mėnesio, nebent sutarties šalys sutarė kitaip; 13. prieigą prie bendrosios duomenų aplinkos tretiesiems asmenims galima suteikti tik suderinus su Užsakovu; 14. naudoti tik licencijuotą programinę įrangą visą sutarties vykdymo laikotarpį. Užsakovui pareikalavus, per 5 darbo dienas pateikti dokumentus, įrodančius, kad naudojasi legalia programine įranga (BIM programinės įrangos įsigijimo, nuomos ar licenciją suteikiančios sutarties kopiją arba programinės įrangos tiekėjo patvirtintą raštą). | |
| **5.7 punktas** | **Naudojimo ir priežiūros instrukcijos** | |
|  | ***Pakeisti 5.7 punkto pavadinimą į „Eksploatacijos ir priežiūros instrukcijos“ ir jį išdėstyti taip:***  Rangovas turi pateikti Užsakovui tris (3) kopijas Eksploatacijos ir Priežiūros instrukcijų lietuvių kalba. Instrukcijose turi būti išsamiai aprašytas sumontuotų įrenginių eksploatavimas ir priežiūra, įskaitant visą mechaninę ir elektros įrangą, kuri buvo įrengta pagal šią sutartį. Kartu turi būti pateikti minėtos įrangos techniniai pasai.  Detalūs reikalavimai dėl eksploatacijos ir priežiūros instrukcijų pateikiami sutarties dalyje „Užsakovo reikalavimai“. | |
| **6 straipsnis. Tarnautojai ir darbininkai** | | |
| **6.5 punktas** | **Darbo valandos** | |
|  | ***Papildyti 6.5 punktą:***  Darbo valandos nustatomos vadovaujantis Lietuvos Respublikos darbo kodeksu. Nacionalinės bei švenčių dienos – nedarbo dienos. | |
| **6.9 punktas** | **Rangovo personalas** | |
|  | ***Papildyti 6.9 punktą po antro sakinio įterpiant:***  Tuo atveju, kai yra abejonių dėl Rangovo personalo kvalifikacijos, Inžinieriaus prašymu Rangovas privalo pateikti informaciją apie kiekvienos kategorijos personalo kvalifikaciją ir patirtį atitinkamose veiklos srityse. | |
| **7 straipsnis. Įranga, Medžiagos ir Darbų kokybė** | | |
| **7.1 punktas** | **Vykdymo būdas** | |
|  | ***Papildyti 7.1 punkto punktą (a) papunktį:***   1. ...... bei galiojančiais normatyvinių statybos techninių dokumentų reikalavimais.   ***Papildyti 7.1 punktą įrašant paskutinę pastraipą:***  Visais atvejais darbai turi būti atlikti panaudojant tokius statybos produktus, kurių savybės per ekonomiškai pagrįstą statinio naudojimo trukmę užtikrintų esminius statinio reikalavimus. | |
| **7.6 punktas** | **Ištaisymo darbas** | |
|  | ***Papildyti punkto pirmą pastraipą (c) :***  c) po „darbų saugai“ įterpti „arba kelia grėsmę kitų asmenų gyvybei arba turtui“. | |
| **8 straipsnis. Pradžia, uždelsimai ir sustabdymas** | | |
| **8.1 punktas** | **Darbo pradžia** | |
|  | ***Pakeisti 8.1 punkto pirmą pastraipą ir ją išdėstyti taip:***  Inžinierius per 7 dienas nuo Sutarties įsigaliojimo dienos turi informuoti Rangovą ir Užsakovą apie numatomą Darbo pradžios datą. | |
| **8.3 punktas** | **Programa** | |
|  | ***Pakeisti 8.3 papunktį ir jį išdėstyti taip:***  Rangovas, gavęs Inžinieriaus pranešimą pagal 8.1 punktą [Darbo pradžia] per 28 dienas privalo pateikti Inžinieriui išsamią Programą. Rangovas taip pat privalo Inžinieriui pateikti pataisytą Programą visuomet, kai pasikeičia darbų atlikimui būtinos sąlygos arba informacija, kuria buvo pagrįsti pirminiai įsipareigojimai arba ankstesnė programa yra nesuderinama su esama Darbų eiga arba Rangovo prievolėmis. Kiekviena programa turi apimti:   1. Darbų atlikimo grafiką, kuriame turi būti pateikti inžinerinių tyrinėjimų projektavimo, ekspertizės, statybos leidimo gavimo terminai, statybos darbų kiekviename statinyje, įrangos montavimo, paleidimo ir derinimo terminai, bandymų, perdavimo Užsakovui ir defektų ištaisymo laiko terminai ir datos. Darbų atlikimo grafikas turi aiškiai perteikti darbų atlikimo eiliškumą. Įvardinama ir kiekvieną darbą vykdantys subrangovai. 2. Susipažinimo bei pritarimų laikotarpius su Rangovo dokumentais bei laikotarpius pastaboms pateikti; 3. paleidimo-derinimo darbų ir bandymų sekos ir laiko pasirinkimą; ir 4. statybos darbų technologijos projekto rengiamo vadovaujantis STR 1.06.01:2016 “Statybos darbai. Statinio statybos priežiūra” nuostatomis parengimą. 5. Pagal darbų atlikimo grafiką pateiktą numatomą Mokėjimų grafiką.   Programa turi būti parengta Pasiūlyme pateiktos Programos pagrindu, turi būti aiški ir apimti visas darbų dalis. Inžinieriui pareikalavus, Rangovas turi pateikti visą smulkią pagalbinę informaciją: veiksmų aprašymus, numatomų vykdyti darbų metodus, darbų eiliškumą, ir kiekvieno proceso numatomą trukmę. Patikslintos Programos pateikimas neatleidžia Rangovo nuo atsakomybės atlikti darbus nustatyta apimti bei įvardytais terminais.  Inžinierius, gavęs Užsakovo pritarimą, per 21 dieną po Programos gavimo, privalo ją patvirtinti arba atmesti, nurodydamas Sutarties neatitinkančias apimtis. Jeigu Inžinierius per 21 dieną po programos gavimo nepateikia pranešimo Rangovui, nurodydamas Sutarties neatitinkančias apimtis, tai Rangovas privalo toliau veikti pagal programą, laikydamasis kitų sutartinių įsipareigojimų. Užsakovo personalui, planuojančiam savo veiklą, turi būti suteikta teisė vadovautis programa.  Rangovas nedelsdamas praneša Inžinieriui apie galimus ypatingus įvykius arba aplinkybes, galinčius nepalankiai paveikti darbą, padidinti Sutarties kainą arba dėl kurių bus uždelsiamas Darbų vykdymas. Inžinierius gali pareikalauti Rangovo pateikti būsimų įvykių arba aplinkybių poveikio įvertinimą ir (arba) siūlymą pagal 13.3 punktą [Pakeitimu tvarka].  Jeigu bet kuriuo metu Inžinierius informuoja Rangovą, kad programa (tiek, kiek nurodoma) neatitinka Sutarties arba prieštarauja faktinei Darbų vykdymo eigai bei Rangovo išdėstytiems ketinimams, tai Rangovas, pagal šio punkto nuostatas, privalo pateikti Inžinieriui pataisytą programą. | |
| **8.4. punktas** | ***Baigimo laiko pratęsimas*** | |
|  | ***Papildyti 8.4 punktą papunkčiais:***  f) Užsakovas nevykdo ar netinkamai vykdo savo įsipareigojimus pagal šią Sutartį ir Rangovas negali vykdyti Darbų;  g) Užsakovo pateikiami papildomi nurodymai Rangovui turi įtakos Rangovo Darbų atlikimo terminams;  h) valstybės ar savivaldos institucijų veiksmai arba bet kokios kitos kliūtys, priskirtinos Užsakovui ir (arba) Užsakovo samdomiems tretiesiems asmenims, trukdo Rangovui laiku atlikti Darbus;  i) vykdant Darbus paaiškėja šios Sutarties pasirašymo metu nenumatytos aplinkybės (nenumatytas projekto keitimas, trečiųjų asmenų (valstybinių ir savivaldybės institucijų bei įstaigų, vyriausybinių ir nevyriausybinių organizacijų), veiksmai ar neveikimas, ikiteismine ar teismine tvarka vykstantys ginčai, su Sutarties vykdymu susijusių teisės aktų nuostatų pasikeitimas, žemės savininkų, kurių sklypuose pagal projektą ir šią Sutartį turi būti vykdomi darbai, delsimas ar nesutikimas Užsakovo nustatytomis sąlygomis derinti projektą ir pan.);  j) Rangovo Darbų atlikimo terminus lemia ypač nepalankios meteorologinės sąlygos (ši sąlyga taikoma tik tuo atveju, jei Darbai vykdomi pagal Sutartimi nustatytą darbų atlikimo Grafiką, kuriame aiškiai nurodyta, kokiais terminais atliekami konkretūs darbai (įskaitant žemės darbus);  k) vėluojama apmokėti už atliktus darbus (Konkrečiųjų sutarties sąlygų 14.8 p.). | |
| **8.7 punktas** | ***Kompensacija už uždelsimą*** | |
|  | ***Pakeisti 8.7 punkto paskutinę pastraipą ir ją išdėstyti taip:***  Kompensacija už uždelsimą yra vienintelės kompensacijos, kurias už tokį nevykdymą, skirtingai nei nutraukimas pagal 15.2 punktą [Darbų nutraukimas Užsakovo iniciatyva], privalo mokėti Rangovas. Rangovui nesilaikant 8.2. punkto reikalavimų [Baigimo laikas] Užsakovas turi reikalauti Kompensacijos už uždelsimą. Kompensacijos sumokėjimas Rangovo neatleidžia nuo įsipareigojimo baigti Darbus arba nuo kitų pareigų, įsipareigojimų arba atsakomybės pagal šią Sutartį. | |
| **9 straipsnis. Baigiamieji bandymai** | | |
| **9.1 punktas** | **Rangovo prievolės** | |
|  | ***Papildyti 9.1 punktą:***  Baigiamųjų bandymų metu būtina įvertinti reikalavimus nustatytus STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“. Baigiamieji bandymai taip pat apima valstybinių institucijų, tokių kaip Visuomenės sveikatos centras, Priešgaisrinės apsaugos ir gelbėjimo departamentas bei kitų institucijų inicijuojamus bandymus, tyrimus bei procedūras, kurias privaloma atlikti iki Statybos užbaigimo procedūrų. | |
| **10 straipsnis. Perdavimas Užsakovui** | | |
| **10.1 punktas** | **Darbų ir grupių perėmimas** | |
|  | ***Papildyti 10.1 punktą po antros pastraipos įterpiant naują pastraipą:***  Iki prašymo dėl Perėmimo pažymos išdavimo pateikimo Rangovas privalo pateikti Inžinieriui ir Užsakovui Sutartyje reikalaujamus dokumentus ir naudojimo ir priežiūros instrukcijos bei kitus privalomuosius Rangovo dokumentus, būtinus Užsakovui, kad galima būtų pradėti statybos užbaigimo procedūras pagal STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ .  ***Pakeisti 10.1 Punkto b) pastraipą ir ją išdėstyti:***  Atmesti prašymą, pateikiant atmetimo pagrindą ir nurodant darbą, kurį Rangovas turi atlikti arba dokumentus, būtinus pagal Sutartį ir STR 1.05.01:2017 pataisyti/pateikti, kad galėtų būti išduota Perėmimo pažyma. Tokiu atveju Rangovas pirmiau turi baigti nurodytą darbą arba pateikti/ištaisyti dokumentą ir tik po to pagal šį punktą kreiptis su kitu prašymu.  ***Įterpti paskutinę pastraipą:***  Rangovas yra atsakingas už reikiamos dokumentacijos įkėlimą į Info statybos portalą, statybos užbaigimo dokumentui gauti.  Neatsižvelgiant į šio punkto nuostatas, Sutartiniai Rangovo įsipareigojimai nebus laikomi baigti, kol nebus įstatymų nustatyta tvarka pasirašytas Statybos užbaigimo aktas ir įvykdytos prievolės, nurodytos 11 straipsnyje  Užsakovas turi užtikrinti, kad Statybos užbaigimo aktas ([1.1.3.10)](#statybos_uzbaigimo_aktas_1_1_3_10) būtų surašytas ne vėliau kaip per 56 dienas nuo Perėmimo pažymos išdavimo. | |
| **10.2 punktas** | **Darbų dalių** **perėmimas** | |
|  | ***Pakeisti 10.2 punkto 3 pastraipą ir ją išdėstyti:***  Po to, kai Inžinierius Darbų daliai išdavė Perėmimo pažymą Rangovui turi būti sudarytos visos galimybės imtis veiksmų, kurių gali reikėti atlikti visus kitus Baigiamuosius bandymus. Tuos Baigiamuosius bandymus Rangovas turi atlikti, kai tik praktiškai įmanoma. | |
| **10.3 punktas** | **Trukdymas atlikti Baigiamuosius bandymus** | |
|  | ***Pakeisti 10.3 punkto 2 pastraipą ir ją išdėstyti:***  Tokiu atveju Inžinierius privalo išduoti atitinkamą Perėmimo pažymą, ir Rangovas, kai tik įmanoma turi atlikti Baigiamuosius bandymus. Inžinierius turi reikalauti, kad Baigiamieji bandymai būtų atliekami ir apie juos pranešta prieš 14 dienų ir laikantis atitinkamų Sutarties nuostatų. | |
| **11 straipsnis. Atsakomybė už defektus** | | |
| **11.1 punktas** | **Nebaigto darbo užbaigimas ir defektų ištaisymas** | |
|  | ***Pakeisti 11.1 punkto 1 pastraipą ir ją išdėstyti:***  Tam, kad Darbai, Rangovo dokumentai ir kiekviena Grupė būtų tokios būklės, kokia numatyta Sutartyje (įskaitant pagrįstą nusidėvėjimą), kai tik praktiškai įmanoma,  Rangovas privalo:  (a) per Inžinieriaus nustatytą pagrįstą laikotarpį baigti visą nebaigtą darbą, kuris Perėmimo pažymoje nurodytą datą nebuvo baigtas, ir  (b) atlikti visą defektų arba žalos ištaisymo darbą, kurį atlikti dėl Darbų arba Grupės (atsižvelgiant į situaciją) gali pareikalauti Užsakovas (arba asmuo jo vardu), nepasibaigus Lietuvos Respublikos civiliniame kodekse nustatytam garantiniam terminui. | |
| **11.3 punktas** | **Pranešimo apie defektus laiko pratęsimas** | |
|  | Punktas netaikomas | |
| **11.9 punktas** | **Atlikimo pažyma** | |
|  | ***Pakeisti 11.9 punkto 2 pastraipą ir ją išdėstyti:***  Inžinierius privalo išduoti Atlikimo pažymą per 28 dienas, skaičiuojant nuo dienos, kai Rangovas pateikė visus Rangovo dokumentus ir baigė visus Darbus bei juos išbandė, įskaitant Perėmimo pažymoje nurodytų defektų ištaisymą. Vienas Atlikimo pažymos egzempliorius turi būti išduotas Užsakovui. | |
| **12 straipsnis. Bandymai po baigimo** | | |
| **12.1 punktas** | **Bandymų po baigimo procedūra** | |
|  | ***Papildyti 12.1 punktą pastraipa:***  Užsakovas turi teisę inicijuoti bet kokius papildomus bandymus ar patikrinimus po baigimo, kurie apmokami Užsakovo lėšomis. | |
| **12.2 punktas** | **Pakartotiniai bandymai** | |
|  | ***Pakeisti 12.2 punkto 3 pastraipą ir ją išdėstyti:***  Jeigu dėl priežasčių, nepriskirtinų Rangovui, Darbų arba Grupės Bandymas po baigimo negali būti baigti per abiejų Šalių sutartą laiką, tai turi būti laikoma, kad Darbų arba Grupės Bandymai po baigimo buvo atlikti. | |
| **12.4 punktas** | **Nepavykę Bandymai po baigimo** | |
|  | ***Pakeisti 12.4 punkto c papunktį ir jį išdėstyti:***   1. Rangovas šią atitinkamą sumą sumoka Užsakovui per 30 kalendorinių dienų nuo pareikalavimo dienos,   ***Pakeisti 12.4 punkto 3 pastraipą ir ją išdėstyti:***  Jeigu Darbų arba Grupės Bandymai po baigimo nepavyksta ir Rangovas pasiūlo tuos Darbus arba Grupę pataisyti arba modifikuoti, tai Užsakovas (arba jo vardu) Rangovui gali nurodyti, jog priėjimo teisė prie Darbų arba Grupės negali būti suteikta iki Užsakovui patogaus laiko. Tada Rangovas privalo laikytis įsipareigojimo atlikti šiuos pataisymus arba modifikavimą, kad būtų atlikti Bandymai, per pagrįstą laikotarpį gavęs Užsakovo (arba jo vardu) pranešimą raštu apie Užsakovui priimtiną laiką. Tačiau jeigu per 30 kalendorinių dienų nuo kreipimosi į Užsakovą Rangovas pranešimo apie Užsakovui priimtiną laiką negauna, tai Rangovas nuo šios prievolės atleistinas ir turi būti laikoma, kad šie Darbų arba Grupės (atsižvelgiant į situaciją) Bandymai buvo atlikti. | |
| **13 straipsnis. Pakeitimai ir pataisymai** | | |
| **13.1 punktas** | **Teisė daryti pakeitimus** | |
|  | ***Pakeisti 13.1 punkto pirmą pastraipą:***  Prieš išduodant Perėmimo pažymą, Užsakovas, Inžinierius ir Rangovas, turi teisę inicijuoti ir siūlyti pakeitimus, kurie yra būtini Sutartyje nurodytiems tikslams pasiekti:  ***Papildyti 13.1 punktą pastraipa****:*  Pakeitimai gali būti atliekami esant vienai iš šių aplinkybių:.  1. nenumatytos fizinės sąlygos, kaip apibrėžta 4.12 punkte;  2. Užsakovo rizikos padariniai, kaip apibrėžta 17.3 punkte;  3. nenugalimos jėgos (force majeure) aplinkybės;  4. praleidimai, netikslumai, kiti neatitikimai techniniame projekte ir/ar techninėse specifikacijose;  5. techninio projekto sprendinių detalizavimas (remiantis STR 1.04.04 :2017 „Statinio projektavimas, projekto ekspertizė“ ) darbo projekte, kuomet dėl to kyla būtinybė koreguoti darbų kiekių žiniaraščius;  6. negalėjimas naudoti Pasiūlyme nurodytų Medžiagų/Įrangos dėl nuo Rangovo nepriklausančių aplinkybių (rinkoje nebegaminamos/nebetiekiamos) arba Medžiagų/Įrangos keitimas į analogiškas ne prastesnių nei tiekėjo pasiūlyme nurodytas ir techninių specifikacijų reikalavimus atitinkančias, ne blogesnių eksploatacinių savybių Medžiagas/Įrangą;  7. būtinybė/tikslingumas koreguoti techninio projekto sprendinius dėl su Darbais betarpiškai susijusių kitų infrastruktūros projektų įgyvendinimo;  8. pagrįsti trečiųjų asmenų reikalavimai, dėl Darbų, susijusių su trečiųjų asmenų turtu, vykdymo (inžinierinių tinklų (vandentiekių, dujotiekių, elektros, telekomunikacijų, energijos ir/ar kitų tinklų), susisiekimo komunikacijų valdytojų ir pan.);  9. būtinybė/tikslingumas atsisakyti atskiro Darbo ar mažinti apimtis dėl to, jog darbai ar jų dalis tapo nereikalingi Užsakovui ir/ar siekiant racionaliai naudoti Sutarties vykdymui skirtas lėšas;  10. ekonomiškesnio techninio sprendinio, nelemiančio Sutarties dalyko esminių savybių pasikeitimo, įgyvendinimas ir/ar darbų vykdymo technologijos parinkimas / pakeitimas;  11. laikinųjų darbų pakeitimai, neįtakojantys Nuolatinių darbų rezultato;  12. dėl statybos normatyvinių dokumentų ar kitų teisės aktų reikalavimų pasikeitimo po statybą leidžiančių dokumentų, kurių pagrindu vykdomi Darbai, išdavimo, jei dėl tokio pakeitimo nebuvo pakeistos viešojo pirkimo sąlygos ir būtina pasikeitusių teisės aktų reikalavimus įgyvendinti Sutarties vykdymo metu;  13. dėl statybos normatyvinių dokumentų reikalavimų vykdymo;  14. būtinybė/tikslingumas keisti Darbų atlikimo, Įrangos ir/ar Medžiagų instaliavimo/įrengimo vietą;  Jeigu pakeitimas atliekamas esant vienai iš aukščiau išvardintų aplinkybių, Viešųjų pirkimų tarnybos sutikimas nereikalingas.  **Papildomi darbai** – sutartyje nenumatyti, tačiau tiesiogiai su sutartyje numatytais darbais susiję ir būtini sutarčiai įvykdyti (užbaigti), darbai.  **Neatliekami darbai** – darbai, kurie sutartyje buvo numatyti, tačiau sutarties įgyvendinimo eigoje paaiškėjo, kad tokio pobūdžio darbų vykdymas netikslingas.  **Keičiami darbai** - sutartyje numatyti darbai, kuriuos vykdant, dėl nenumatytų aplinkybių būtina pakeisti analogiškais, patikslintų techninių savybių darbais, tiesiogiai susijusiais su sutarties vykdymu darbais, būtinais sutarčiai įvykdyti (užbaigti). | |
| **13.2 punktas** | **Vertės nustatymas** | |
|  | ***Papildyti 13.2 punktą:***  Pakeitimų, atliekamų vadovaujantis 13.1 punktu, vertė nustatoma:  a) pagal Rangovo Pasiūlyme Darbų kainų žiniaraščiuose nurodytus įkainius, o jeigu jų nėra ir jei įmanoma, išskaičiuojant kainos dalį iš sutartyje numatyto įkainio, o jei tokių įkainių nėra:  b) vadovaujantis Pasiūlymo pateikimo dieną galiojusiose Rekomendacijose dėl statinių statybos skaičiuojamųjų kainų nustatymo, registruojamose Juridinių asmenų, fizinių asmenų ir mokslo įstaigų parengtų rekomendacijų dėl statinių statybos skaičiuojamųjų kainų nustatymo registre, kurį administruoja VĮ Statybos produktų sertifikavimo centras, nurodytais įkainiais, taikant ne didesnį nei 5 % pelno bei pridėtinių išlaidų normatyvą, o jei tokių įkainių nėra:  c) įvertinus pagrįstas tiesiogines (darbo užmokesčio ir su juo susijusius mokesčius, statybos produktų ir įrengimų, mechanizmų sąnaudos) bei netiesiogines (pridėtinių išlaidų ir pelno) išlaidas, kurios negali būti didesnės už bendrą vidutinę rinkos kainą (įvertinus visas išlaidas – tiesiogines ir netiesiogines), kuri nustatoma pasirinktinai įvertinus ne mažiau kaip trijų kitų rinkoje esančių ūkio subjektų darbų kainas, išskyrus tuos atvejus, kai rinkoje nėra tiek ūkio subjektų. Statybos produktų ir įrengimų kaina nustatoma ne didesnė nei Rangovo patiriamos išlaidos joms įsigyti.  Tvirtindamas pakeitimą Inžinierius patvirtina, jog įkainiai atitinka 13.2 punkto reikalavimus.“ | |
| **13.3 punktas** | **Pakeitimų tvarka** | |
|  | ***Papildyti 13.3 punktą:***  Darbų pakeitimas turi būti patvirtintas Inžinieriaus ir pasirašytas Rangovo bei Užsakovo (ir Perkančiojo subjekto, jeigu jis nėra Užsakovas). Užsakovui patvirtinus Darbų pakeitimą, Rangovas gali pradėti vykdyti darbus. Darbų pakeitimas yra sudėtinė sutarties dalis.  Jei Inžinierius nepritaria siūlomam pakeitimui, jis turi nedelsiant pranešti apie tai Rangovui ir Užsakovui, pateikiant motyvuotą atsakymą. | |
| **13.5 punktas** | **Rezervinės sumos** | |
|  | ***13.5 punkto nuostatos netaikomos*** | |
| **13.6 punktas** | **Padienis darbas** | |
|  | ***13.6 punkto nuostatos netaikomos*** | |
| **13.7 punktas** | **Pataisymai dėl įstatymo pakeitimų** | |
|  | **Pakeisti 13.7 punktą:**  Tais atvejais, jei įstatymais bus pakeistas pridėtinės vertės mokestis, sutarties kaina bus keičiama atitinkama dalimi, atsižvelgiant į kainos sudėtyje esančio mokesčio dalį. | |
| **13.8 punktas** | **Pataisymai dėl kainos pakeitimo** | |
|  | **Pakeisti 13.8 punktą:**  Sutarties vykdymo laikotarpiu PVM perskaičiuojama pasikeitus (padidėjus ar sumažėjus) pridėtinės vertės mokesčio tarifui. Raštiškai patvirtinus Užsakovui bei Rangovui ir ne vėliau kaip iki atitinkamų Darbų ar jų dalies Suvestinio atliktų darbų akto, Detaliojo atliktų darbų akto ir PVM sąskaitos faktūros pasirašymo dienos, perskaičiuojama tik ta kainos (įkainių) dalis, kuriai turėjo įtakos pasikeitęs pridėtinės vertės mokesčio tarifas ir tik pasikeitusio mokesčio dydžiu.  Sutarties kainos (įkainių) perskaičiavimą dėl pasikeitusio (padidėjusio ar sumažėjusio) pridėtinės vertės mokesčio tarifo inicijuoja Rangovas, kreipdamasis į Užsakovą raštu, pateikdamas konkrečius skaičiavimus dėl pasikeitusio mokesčio tarifo įtakos kainai (įkainiui). Užsakovas taip pat turi teisę inicijuoti įkainių perskaičiavimą dėl pasikeitusio (padidėjusio ar sumažėjusio) pridėtinės vertės mokesčio tarifo.  Kaina Sutarties galiojimo laikotarpiu taip pat gali būti perskaičiuojama tokiomis sąlygomis:  a) Po 6 mėnesių nuo sutarties pasirašymo Sutarties kaina gali būti perskaičiuojama remiantis Valstybės duomenų agentūros paskelbtu Lietuvos statybos sąnaudų kainų indeksu pagal statinių tipą (inžinieriniai statiniai) už 6 mėnesių indekso pokyčio periodą nuo Sutarties pasirašymo (remiantis Viešųjų pirkimų tarnybos direktoriaus 2017-06-28 įsakymu Nr. 1S-95 patvirtintos „Kainodaros taisyklių nustatymo metodikos“). Sutarties kaina gali būti keičiama tik tuo atveju jei per minėtą 6 mėnesių periodą kainų indeksas pakito daugiau nei 2 procentus  Perskaičiuota Kaina įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip, bei galioja tik tai Darbų daliai, kuri Užsakovo dar nebuvo apmokėta. Už Darbus, atliktus iki susitarimo dėl kainos perskaičiavimo pasirašymo dienos, Užsakovas apmoka taikant iki tol galiojusią kaina, o už Darbus, užsakytus po susitarimo pasirašymo dienos, Rangovui bus apmokama taikant naują kainą.  Perskaičiuotos Darbų kainos taikomos tik tiems Darbams, kurie bus atliekami po Susitarimo dėl Darbų kainų perskaičiavimo įsigaliojimo ir tik tiems Darbams, kurie:  1. bus atliekami laikantis Programoje nurodytų terminų;  2. kurių Programoje nurodyti atlikimo terminai praleisti dėl objektyvių, ne nuo Rangovo priklausančių priežasčių, Rangovui pateikus jas patvirtinančius įrodymus, jei Darbų kaina didėja;  3. kurių Programoje nurodyti atlikimo terminai praleisti, jei Darbų kaina mažėja.  5. Darbų, atliktų iki susitarimo dėl Darbų kainų perskaičiavimo įsigaliojimo, bei Darbų, atliktų pažeidus Programoje nustatytus terminus ir Rangovui nepateikus šių terminų praleidimą patvirtinančių objektyvių įrodymų, kainosi nebus perskaičiuojamos, jei jos didėja.  Sutarties kainos perskaičiavimas įforminamas Šalių pasirašomu protokolu/susitarimu.  Sutarties kainos perskaičiavimas dėl kitų mokesčių pasikeitimo nebus atliekamas. | |
| **14 straipsnis. Sutarties kaina ir mokėjimas** | | |
| **14.1 punktas** | | ***14.1 punktas yra papildomas pastraipomis:***  Sutarties peržiūra ir (ar) kiekio (apimties) keitimas galimas Įstatymo 97 str. ir Kainodaros taisyklių nustatymo metodikoje (patvirtintoje Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95) nustatyta tvarka ir sąlygomis. |
| **14.3 punktas** | | **Kreipimasis dėl Tarpinio mokėjimo** |
|  | |  |
|  | | ***Pakeisti 14.3 punktą ir jį išdėstyti taip:***  Rangovas, ne dažniau kaip kas 1 mėnesį, privalo įteikti Inžinieriui Užsakovo nurodytos formos Suvestinį atliktų darbų aktą (keturi egzemplioriai), Detalų atliktų darbų aktą (trys egzemplioriai) ir PVM sąskaitą faktūrą (keturi egzemplioriai). Suvestinė atliktų darbų akto elektroninė forma Microsoft Office Excel formatu bus pateikta Rangovui pasirašius Rangos sutartį. Suvestinė atliktų darbų akto elektroninė forma bus sukurta Užsakovo naudojantis SSĮP sistema sugeneruoto detalaus atliktų darbų akto elektroninės formos pagrindu, paliekant jame tik stambias žiniaraščių pozicijas (sumines eilutes), o likusį tekstą pasinaudojant programos funkcijomis „paslepiant“. Rangovas taip pat privalo Inžinieriui ir Užsakovui atsiųsti užpildytą detalaus atliktų darbų akto elektroninę versiją Microsoft Office Excel formatu. Detalaus atliktų darbų akto elektroninė forma Microsoft Office Excel formatu bus sukurta Užsakovo naudojantis SSĮP ir pateikta Rangovui pasirašius Rangos sutartį.  Jei buvo vykdomi papildomi, sutartyje nenumatyti darbai arba atsisakant tam tikrų darbų, prieš sąskaitos mokėjimui pateikimą turi būti pateiktas su Užsakovu suderintas bei Inžinieriaus ir Rangovo patvirtintas Darbų pakeitimų nurodymas (ai) (arba Inžinieriaus nurodymas Rangovui). Rangovas taip pat privalo kartu su Darbų pakeitimo nurodymu Inžinieriui ir Užsakovui atsiųsti užpildytą žiniaraščių pakeitimo lentelės elektroninę versiją Microsoft Office Excel formatu. Žiniaraščio pakeitimo lentelės elektroninė forma Microsoft Office Excel formatu bus sukurta Užsakovo naudojantis SSĮP ir pateikta Rangovui informavus apie numatomą pakeitimą. |
| **14.4 punktas** | | **Mokėjimų žiniaraštis** |
|  | | ***Pakeisti 14.4 punktą „Mokėjimų žiniaraštis“ nauju „Mokėjimų grafikas“:***  Rangovas, gavęs Inžinieriaus pranešimą pagal 8.1 punktą [Darbo pradžia] per 28 dienas kartu su Programa privalo pateikti patikslintą mokėjimų grafiką išskaidydamas Priimtą sutarties sumą mėnesiniais mokėjimais pagal Rangovo planuojamą statybos darbų eigą. |
| **14.6 punktas** | | **Tarpinio mokėjimo pažymų išdavimas** |
|  | | ***Pakeisti 14.6 punkto antrą sakinį:***  Inžinierius ir Užsakovas, gavę atsiskaitymo už atliktus darbus dokumentus, t.y. Suvestinį atliktų darbų aktą, Detalų atliktų darbų aktą ir PVM sąskaitą faktūrą privalo patikrinti ir patvirtinti arba pateikti pastabas per 14 dienų nuo jų gavimo.  ***Papildyti punktą paskutine pastraipa:***  Inžinieriui ar Užsakovui pareikalavus, Rangovas turi nedelsiant pataisyti nurodytas klaidas ir netikslumus, pateikti nurodytą darbų rūšį ir apimtį patvirtinančius apskaičiavimus ir dokumentus bei statybos produkcijos atitiktį patvirtinančius dokumentus.  Visur, kur Sutartyje nurodoma Inžinieriaus prievolė išduoti Mokėjimo pažymas, turi būti suprantama kaip Inžinieriaus prievolė patvirtinti Rangovo pateiktus atliktų darbų aktus. |
| **14.7 punktas** | | **Mokėjimas** |
|  | | ***Papildyti 14.7 punktą paskutine pastraipa:*** Apmokėjimo data laikoma ta data, kai Užsakovas atlieka mokėjimą į Rangovo sąskaitą. |
| **14.9 punktas** | | **Sulaikomų pinigų mokėjimas** |
|  | | Sulaikomi pinigai netaikomi |
| **14.10 punktas** | | **Darbų baigimo ataskaita** |
|  | | ***Pakeisti pirmos 14.10 punkto pastraipos pirmą sakinį:***  Rangovas, gavęs Perėmimo pažymą, per 28 dienas privalo Inžinieriui įteikti keturis Darbų baigimo ataskaitos kartu su patvirtinančiais dokumentais egzempliorius parodydamas:   * 1. viso atlikto darbo vertę pagal Sutartį iki datos, įrašytos Darbų Perėmimo pažymoje,   2. bet kurias, Rangovo nuomone, toliau mokėtinas sumas, ir   3. sąmatą bet kurių kitų sumų, kurios, Rangovo nuomone, jam turės buti mokamos pagal Sutartį. Sąmatinės sumos toje Darbų baigimo ataskaitoje turi būti parodytos atskirai.   Inžinierius po to tai privalo patvirtinti pagal 14.6 punktą *[Tarpinio mokėjimo pažymų išdavimas*]. |
| **14.15 punktas** | | **Mokėjimo valiutos** |
|  | | ***Pakeisti 14.15 punktą ir jį išdėstyti taip:*** Sutarties valiuta yra euras (Eur). |
| **14.16 punktas** | | **Permokėtų sumų grąžinimas** |
|  | | ***Pridėti naują 14.16 punktą „Permokėtų sumų grąžinimas“:***  Rangovas privalo grąžinti Užsakovui 42 dienų laikotarpyje bet kokią sumą, kuria buvo viršyta tarpinė ar galutinė suma, nurodyta Rangovo pateiktuose mokėjimo dokumentuose, kai tik bus pareikalautas tai padaryti. Jeigu Rangovas neįvykdė tokio grąžinimo laiku, Užsakovas gali sustabdyti kitus mokėjimus.  Sumos, kurias reikia grąžinti Užsakovui, gali būti kompensuotos sumomis, kurias turi gauti Rangovas. Tai neturi įtakoti šalių susitarimo dėl apmokėjimo dalimis.  Užsakovo banko mokesčiai, atsiradę dėl grąžinamų sumų, turi būti padengti išimtinai Rangovo sąskaita. |
| **17 straipsnis. Rizika ir atsakomybė** | | |
| **17.5 punktas** | | **Intelektinės ir pramoninės** **nuosavybės teisės** |
|  | | ***Papildyti 17.5 punktą pastraipomis:***  Šalys pripažįsta, kad intelektinės nuosavybės objektai pagal statinio informacijos sąlygas yra BIM modelis, jo dalis, geometrinė, atributinė ir dokumentinė informacija ir kt. autoriniai darbai.  Rangovas privalo užtikrinti, kad Rangovas įgis reikiamas intelektinės nuosavybės teises iš Rangovo pasitelktų trečiųjų asmenų tam, kad galėtų tinkamai įvykdyti savo įsipareigojimus pagal sutartį.  Rangovas, perduodamas statinio informacinį modelį, perleidžia Užsakovui naudoti statinio informacijos modelį (įskaitant Užsakovo teisę be atskiro Rangovo sutikimo naudoti jį savo nuožiūra, kopijuoti, tačiau neapsiribojant ja), visas turtines teises į pagal šią Sutartį sukurtą kūrinį, t. y. statinio informacijos modelį. Rangovas neturi teisės be atskiro rašytinio Užsakovo sutikimo perleisti statinio informacinį modelį bet kuriam trečiajam asmeniui.  Perduotos teisės Užsakovui užtikrins sukurtos informacijos tęstinumą bei statinio informacinio modelio panaudojimą vėlesniuose projekto etapuose ir stadijose: statinio informacinio modelio papildymas, mazgų detalizavimas, informacijos panaudojimas statybos rangos darbams, statinio eksploatavimas, statinio informacinių modelių viešinimas Užsakovo pirkimuose, kai skelbiamas, pavyzdžiui, projektavimo, ekspertizės, rangos darbų konkursas ir pan. Šis teisių perdavimas naudoti sukurtus statinio informacinius modelius jokiu būdu nereiškia Projekto autorinių neturtinių teisių perdavimą. |
| **18 straipsnis. Draudimas** | | |
| **18.1 punktas** | **Bendrieji draudimo reikalavimai** | |
|  | **Pakeisti 18.1 punkto pirmą pastraipą:**  Šiame straipsnyje kiekvienos draudimo rūšies „draudžiančioji Šalis“ yra Rangovas.  Papildyti 18.1 punktą pastraipomis:  Rangovas privalo apsidrausti ir/ar apdrausti savo darbuotojus bei įrangą draudimo rūšimis (įskaitant statybos rizikų draudimą ir civilinės atsakomybės draudimą), kurios yra privalomos pagal Lietuvos Respublikoje galiojančius įstatymus ir kitus teisės aktus bei laikantis juose nustatytų taisyklių ir reikalavimų.  Jei Rangovas netinkamai vykdo arba nevykdo reikalavimo apsidrausti, jis yra vienintelis už šio reikalavimo nevykdymą atsakingas asmuo ir padengia visas su Užsakovui ar tretiesiems asmenims padaryta žala ar nuostoliais susijusias sumas, kurias priešingu atveju būtų padengusi draudimo bendrovė. | |
| **18.2 punktas** | Darbų ir Rangovo įrengimų draudimas | |
|  | **Pakeisti 18.2 punktą ir jį išdėstyti taip:**  Rangovas privalo savo lėšomis apdrausti statybos rizikų draudimu turtą (t.y. visi su statomu, montuojamu, rekonstruojamu, remontuojamu, griaunamu ir pan. statiniu ir (ar) įrenginiu susiję statybos, montavimo, rekonstrukcijos, remonto, griovimo ir panašūs darbai ir statybos darbams vykdyti į draudimo vietą pristatyti statybos produktai, medžiagos ir montuotini įrenginiai), kuriam sukurti buvo naudotas projektui skirtas finansavimas, ne trumpesniam laikotarpiui kaip iki Perėmimo pažymos išdavimo. Įvykus draudžiamajam įvykiui, dėl kurio turtas, nurodytas šioje pastraipose, yra sunaikinamas ar sugadinamas, Rangovas privalo atlikti visus darbus, kad atkurtų iki draudžiamojo įvykio buvusį turtą. | |
| **18.3 punktas** | **Atsakomybės draudimas už padarytą žalą fiziniam asmeniui arba turtui** | |
|  | ***Pakeisti 18.3 punktą ir jį išdėstyti taip:***  Rangovas, pasirašęs Sutartį kaip pavienis dalyvis/jungtinės veiklos dalyvis, privalo iki Darbo pradžios datos sudaryti Rangovo civilinės atsakomybės privalomojo draudimo sutartį pagal Lietuvos Respublikos Statybos įstatymo XI skirsnio 46 straipsnio keliamus reikalavimus. Ši privalomojo draudimo sutartis turi įsigalioti nuo Darbo pradžios datos, iki kurios turi būti pateiktas įrodymas pagal 18.1 punkto [Bendrieji draudimo reikalavimai] (a) ir (b) pastraipas, ir turi galioti visą Darbo laikotarpį iki statybos užbaigimo akto pasirašymo datos. Maksimali išskaita (franšizė) pagal šią draudimo sutartį negali viršyti Pasiūlymo priede nurodytos sumos. Rangovas savo sąskaita įsipareigoja pratęsti (atnaujinti) šią privalomojo draudimo sutartį, jeigu ši draudimo sutartis pasibaigs anksčiau negu nurodyta šiame punkte | |
| **18.4 punktas** | **Rangovo personalo draudimas** | |
|  | ***18.4 punkto reikalavimai netaikomi.*** | |
| **19 straipsnis. Nenugalima jėga** | | |
| **19.1 punktas** | **Nenugalimos jėgos sąvoką** | |
|  | ***Papildyti 19.1 punktą pirma pastraipa (atitinkamai buvusias pirmą ir antrą pastraipą laikyti antra ir trečia) ir išdėstyti ją taip:***  Nenugalimos jėgos sąvoka aiškinama taip, kaip ji apibrėžiama Lietuvos Respublikos civiliniame kodekse (6.212 straipsnis), Lietuvos Respublikos Vyriausybės 1996 m. liepos 15 d. nutarime Nr. 840 „Dėl atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ bei šioje Sutartyje.  Jeigu yra prieštaravimas tarp 17.3 bei 19.1 punktų, taikomas 19.1 punktas. | |
| **20 straipsnis. Pretenzijos, ginčai ir arbitražas** | | |
| **20.2 punktas** | **Ginčų nagrinėjimo komisijos paskyrimas** | |
|  | ***Pakeisti 20.2 punkto antrą pastraipą:***  Ginčų nagrinėjimo komisijos asmenų skaičius nurodytas pasiūlymo priede. | |
| **20.6 punktas** | **Arbitražas** | |
|  | ***Pakeisti 20.6 punktą ir jį išdėstyti taip:***  Arbitražas netaikomas.  Ginčai sprendžiami derybų būdu. Jeigu šalims nepavyksta susitarti – Lietuvos Respublikos teisės aktų nustatyta teismine ginčų nagrinėjimo tvarka. | |
| **21 straipsnis. Auditai ir kontrolė** | | |
| **21.1 punktas** | ***Papildyti nauju 21.1 punktu „Auditai ir kontrolė“:***  Rangovas privalo leisti Europos Komisijai, Europos kovos su sukčiavimu tarnybai, Europos audito rūmams patikrinti dokumentus ar kitaip vietoje patikrinti projekto įgyvendinimą ir, jeigu tai yra būtina, atlikti visų sąskaitas pateisinamų dokumentų, sąskaitų ar kitų dokumentų, susijusių su projekto finansavimu, pilną auditą. Tokie patikrinimai gali vykti iki 7 metų po galutinio apmokėjimo.  Rangovas privalo leisti Europos kovos su sukčiavimu tarnybai atlikti kontrolę ir patikrinimus vietoje pagal procedūras, nustatytas Europos Sąjungos teisės aktais, kad būtų apsaugoti Europos Sąjungos finansiniai interesai nuo korupcijos ir kitų taisyklių pažeidimų.  Rangovas turi suteikti tinkamą priėjimą Europos Komisijos, Europos kovos su sukčiavimu tarnybos, Europos auditorių rūmų atstovams prie statybviečių ir vietovių, kur vyksta Sutarties įgyvendinimas, taip pat prie informacinių sistemų, tokių kaip visa dokumentacija ir duomenų bazės, susijusios su techniniu ir finansiniu projekto valdymu, ir imtis priemonių, kad palengvinti jų darbą. Priėjimas, suteiktas Europos Komisijos, Europos kovos su sukčiavimu tarnybos, Europos auditorių rūmų atstovams, turi remtis konfidencialumo principu, atsižvelgiant į trečiųjų šalių interesus, be žalos įsipareigojimams, kuriuos Rangovas vykdo pagal valstybines teises. Dokumentai turi būti lengvai prieinami ir segami taip, kad būtų galima palengvinti jų patikrinimą. Rangovas turi informuoti Užsakovą apie jų tikslią buvimo vietą.  Rangovas turi garantuoti, kad Europos Komisijos, Europos kovos su sukčiavimu tarnybos, Europos auditorių rūmų teisės kontroliuoti ir patikrinti bet kuriuos subrangovus ar bet kurią kitą sutarties darbus vykdančią šalį, bus vienodai traktuojamos pagal tas pačias sąlygas ir, atitinkamai, pagal tas pačias taisykles, kurios yra paminėtos šiame skyriuje.  Rangovas turi užtikrinti, kad visi subrangovai bus įpareigoti pateikti audito ir patikrinimus vykdančioms įstaigoms visą būtiną informaciją apie savo subrangos darbą. | |

1. Leidinius galima įsigyti: Lietuvių kalba ir anglų kalba - UAB „Sweco Lietuva“ (Gerulaičio g. 1 (II aukštas), LT - 08200 Vilnius) <http://www.sweco.lt/lt/Lithuania/Apie-Sweco/Leidyba/> arba anglų kalba – FIDIC sekretoriatas Šveicarijoje P. O. Box 311, CH-1215 Geneva 15, Switzerland, Fax: 41 (22) 799 4901, <http://fidic.org/bookshop/> . [↑](#footnote-ref-1)