**VIEŠOJO PIRKIMO „VANDENS GERINIMO ĮRENGINIŲ IR JŲ INFRASTRUKTŪROS STATYBOS DARBŲ PIRKIMAS“ PRELIMINARIOJI SUTARTIS**

2024 m. d. Nr.

**Užsakovo pavadinimas,** buveinės adresas Rangovo buveinės adresas, juridinio asmens kodas juridinio asmens kodas, atstovaujama pareigos, vardas, pavardė, veikiančio pagal atstovavimo pagrindas (toliau – **Užsakovas**),

ir

**Rangovo pavadinimas**, buveinės adresas Rangovo buveinės adresas, juridinio asmens kodas juridinio asmens kodas, atstovaujama pareigos, vardas, pavardė, veikiančio pagal atstovavimo pagrindas (toliau – **Rangovas)**,

o Užsakovas ir Rangovai toliau kartu vadinami **Šalimis**, o kiekvienas atskirai – **Šalimi**,sudarė šią Darbų pirkimo - pardavimo Preliminariąją sutartį (toliau – **Preliminarioji sutartis**).

1. **SUTARTIES SĄVOKOS**
   1. **Atnaujintas pasiūlymas** –Preliminariosios sutarties pagrindu papildytas pasiūlymas, kaip numatyta VPĮ 78 str. 3 d.
   2. **Darbai –** Pirkimo dokumentų 2 priede „Techninė specifikacija“ nurodyti darbai, kurie būtini ir (ar) gali būti reikalingi Užsakovui.
   3. **Pagrindinė sutartis** – Preliminariosios sutarties pagrindu sudaroma pagrindinė Rangos sutartis, kuriai taikomos visos Preliminariosios sutarties nuostatos (kiek jos neprieštarauja Pagrindinės sutarties nuostatoms).
   4. **Pasiūlymas** – Užsakovui vykdant Pirkimo procedūras, Rangovo pateiktų dokumentų visuma.
   5. **Pirkimas/Konkursas** – Užsakovo organizuotas viešasis pirkimas „Vandens gerinimo įrenginių ir jų infrastruktūros statybos darbų pirkimas“ Nr. *(nurodomas pirkimo numeris)*.
   6. **Pirkimo dokumentai** – Užsakovo vykdytų Pirkimo procedūrų metu pateiktų dokumentų visuma, kuriais vadovaujantis Rangovas pateikė Pasiūlymą.
   7. **Darbų kaina/Darbų įkainis** – Darbų kaina Pagrindinėje sutartyje gali būti naudojama kaip sąvoka, apibrėžianti Darbų kainą, atskiros grupės kainą ar atskirą Darbų įkainį ir kuri nustatyta Preliminariojoje sutartyje ar (ir) Pagrindinės sutarties prieduose. Darbų kaina (įskaitant visus įkainius), nurodyta Preliminariojoje sutartyje, negali būti keičiama (išskyrus atvejus, kai Darbų kaina mažinama, tokiu atveju sumažintos Darbų kainos nurodomos Pagrindinėje sutartyje ir tuos atvejus, kai perskaičiuojami Preliminariosios sutarties Darbų įkainiai) visą Preliminariosios sutarties galiojimo laikotarpį.
   8. **Preliminarioji sutartis** – ši Preliminarioji sutartis, kurios tikslas – nustatyti sąlygas, taikomas Pagrindinei sutarčiai, kuri bus sudaryta per šios Preliminariosios sutarties galiojimo laikotarpį.
   9. **Techninė specifikacija –** Pirkimo dokumentas (ir jo priedai), kuriame nustatyti Darbų techniniai reikalavimai.

# **PRELIMINARIOSIOS SUTARTIES OBJEKTAS**

* 1. Šios Preliminariosios sutarties objektas yra vandens gerinimo įrenginių ir jų infrastruktūros statybos darbai ir Techninėje specifikacijoje nurodytos paslaugos **(**toliau – **Darbai**). Detalus Darbų aprašymas ir Darbams taikomi reikalavimai aprašyti Techninėje specifikacijoje.
  2. Preliminariosios sutarties galiojimo metu Užsakovas turi teisę įsigyti Darbų ir ne šios Preliminariosios sutarties pagrindu, o iš trečiųjų asmenų, Lietuvos Respublikos viešųjų pirkimų įstatymo (toliau – Viešųjų pirkimų įstatymo) nustatyta tvarka.
  3. Perkamų Darbų kiekis gali keistis (didėti ar mažėti) priklausomai nuo Užsakovo poreikių ir finansinių galimybių.

1. **DARBŲ KAINA IR APMOKĖJIMO SĄLYGOS**
   1. Konkreti Darbų kaina ir kiekis nurodomi sudaromoje Pagrindinėje sutartyje pagal Užsakovo prašymą Rangovui pateikus atnaujintą pasiūlymą.
   2. Darbų kaina pateikiama Pirkimo procedūrų metų Rangovo pateiktame Pasiūlyme, negali būti viršyta visą Preliminariosios sutarties galiojimo laikotarpį, jeigu Užsakovo prašymu pateikti atnaujintą pasiūlymą nekeičiama Techninė specifikacija, išskyrus Preliminariosios sutarties 3.4 ir 3.5 punktuose nustatytus atvejus.
   3. Preliminariai sutarčiai taikoma fiksuotos kainos kainodara nustatyta laikantis Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 (aktualios redakcijos) „Dėl Kainodaros taisyklių nustatymo metodikos patvirtinimo“, kuri detalizuota Preliminarioje sutartyje, Pagrindinėje sutartyje ir Pirkimo dokumentuose.
   4. Jeigu Preliminarios sutarties galiojimo metu pasikeitus teisės aktams, pasikeistų pridėtinės vertės mokesčio dydis, Preliminarios sutarties kaina be PVM dėl to nebus keičiami, t. y. Užsakovas mokės Rangovui už tinkamai pagal Preliminarią sutartį pateiktų Darbų kainą, kuri bus lygi sumai, gautai prie Preliminarioje sutartyje nurodytos Darbų kainos be PVM pridėjus PVM, apskaičiuotą pagal naujai patvirtintą mokesčio tarifą, nebent priimti teisės aktai numatytų kitaip.
   5. Preliminariosios sutarties **Darbų kainos peržiūra:** 
      1. bet kuri Preliminariosios sutarties šalis Preliminariosios sutarties galiojimo metu turi teisę inicijuoti Rangovo pasiūlyme nurodytos Darbų kainos perskaičiavimą (keitimą) ne anksčiau kaip po 6 (šešių) mėnesių nuo Preliminariosios sutarties sudarymo dienos (*jeigu perskaičiavimas jau buvo atliktas – nuo paskutinio perskaičiavimo pagal šį punktą dienos*), jeigu Statybos sąnaudų elementų kainų indekso (Inžineriniai statiniai) pokytis (k), apskaičiuotas kaip nustatyta 3.5.3. punkte, padidėja arba sumažėja daugiau kaip 5 procentais (-us). Atlikdamos perskaičiavimą Šalys vadovaujasi Lietuvos Respublikos Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
      2. Šalys privalo susitarime dėl Darbų kainos perskaičiavimo nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotą Darbų kainą.
      3. Nauja Darbų kaina apskaičiuojama pagal formulę:

*, kur*

a – Darbų kaina (Eur be PVM)) (jei jis jau buvo perskaičiuotas, tai po paskutinio perskaičiavimo).

a1 – perskaičiuota (pakeista) Darbų kaina (Eur be PVM)

k – Pagal Statybos sąnaudų elementų kainų indeksą (Inžineriniai statiniai) apskaičiuotas Statybos sąnaudų elementų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

 , (proc.) kur

Indnaujausias – kreipimosi dėl kainos perskaičiavimo išsiuntimo kitai Šaliai datą naujausias paskelbtas Statybos sąnaudų elementų kainų indeksas (*Inžineriniai statiniai*).

Indpradžia – laikotarpio pradžios datos (mėnesio) Statybos sąnaudų elementų kainų indeksas (Inžineriniai statiniai). Pirmojo perskaičiavimo atveju laikotarpio pradžia (mėnuo) yra Preliminariosios sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

* + 1. Skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki **vieno** skaitmens po kablelio, o apskaičiuota Darbų kaina „a“ suapvalinama iki **dviejų** skaitmenų po kablelio.
    2. Vėlesnis kainų perskaičiavimas negali apimti laikotarpio, už kurį jau buvo atliktas perskaičiavimas.
    3. Šalis, inicijuojanti Preliminariosios sutarties Darbų kainos perskaičiavimą, informuoja kitą Šalį raštu apie pageidavimą perskaičiuoti Darbų kainą ir pateikia įrodymus, pagrindžiančius Preliminariojoje sutartyje nurodytų aplinkybių, suteikiančių teisę keisti Darbų kainą, egzistavimą.
    4. Perskaičiuota Darbų kaina įforminama susitarimu prie šios Preliminariosios sutarties, pasirašomu abiejų Šalių ir įsigalioja nuo susitarimo pasirašymo datos, jei susitarime nenumatyta kitaip.

1. **ATNAUJINTO PASIŪLYMO PATEIKIMO PROCEDŪRA**
   1. Pagrindinės sutarties sudarymui, Užsakovui atlikus rangos darbų objekto poveikio aplinkai vertinimo procedūras, Užsakovas elektroninio ryšio priemonėmis Rangovui pateikia prašymą (kvietimą) pateikti atnaujintą pasiūlymą bei pateikia atnaujintą Techninę specifikaciją, jeigu Techninę specifikaciją buvo būtina keisti dėl atlikto poveikio aplinkai vertinimo:
      1. Rangovas pateikdamas Atnaujintą pasiūlymą patvirtina visų sąlygų, nurodytų kvietime pateikti Atnaujintą pasiūlymą, priimtinumą.
      2. Rangovas, pateikdamas Atnaujintą pasiūlymą, į siūlomą kainą įskaičiuoja visus Rangovo mokamus mokesčius ir išlaidas (įskaitant, bet neapsiribojant, dokumentų rengimo, telefoninių pokalbių, kelionių, parkavimo ir pan. išlaidas).
      3. Prašyme (kvietime) pateikti Atnaujintą pasiūlymą, kuriame nurodoma:
         1. patikslintos Preliminariosios sutarties sąlygos (techninė specifikacija, žiniaraščiai ir pan),
         2. Užsakovo nustatytas terminas, per kurį Rangovas turi pateikti Atnaujintą pasiūlymą ir kitas būtinąsias sąlygas. Rangovo Atnaujintas pasiūlymas turi būti Užsakovo gautas iki nurodyto termino pabaigos. Po termino pabaigos gautas Atnaujintas pasiūlymas laikomas negautu ir nebus nagrinėjamas;
         3. visa Viešųjų pirkimų įstatymo 78 str. reikalaujama nurodyti informacija;
         4. kitas, konkrečių Darbų pirkimo atveju, Užsakovo nuomone, svarbias ar tokiomis galinčias būti aplinkybes ar informaciją apie Pasiūlymų pateikimo, vertinimo ir Pagrindinės sutarties sudarymo tvarką.
      4. Pagrindinė sutartis su Atnaujintą pasiūlymą pateikusiu Rangovu gali būti sudaroma tik po to, kai Užsakovas įvertina Atnaujinto pasiūlymo atitikimą Pirkimo sąlygų ir Preliminariosios sutarties reikalavimams.
      5. Pagrindinė sutartis su Rangovu sudaroma raštu.
      6. Jei Rangovas: 1) raštu atsisako sudaryti Pagrindinę sutartį; 2) nustatytais terminais nepateikia Užsakovui pasirašytos Pagrindinės sutarties; 3) laimėjusio Rangovo kvalifikacija arba pašalinimo pagrindai tapo nebeatitinkančiais šios Preliminariosios sutarties reikalavimų ir tokie neatitikimai reikalavimams nėra pašalinami per Užsakovo nustatytą protingą terminą, Pagrindinė sutartis negali būti sudaryta.
2. **PRELIMINARIOSIOS SUTARTIES ĮVYKDYMO UŽTIKRINIMAS**
   1. Preliminariosios sutarties įvykdymo užtikrinimas, t. y. Lietuvos Respublikoje ar užsienyje registruoto banko garantija ar draudimo bendrovės laidavimo draudimo liudijimas, šiai Preliminariajai sutarčiai netaikomas.

# **PRELIMINARIOSIOS SUTARTIES ĮSIGALIOJIMAS, STRUKTŪRA IR AIŠKINIMAS**

* 1. Preliminarioji sutartis galioja 48 mėnesius. Ši Preliminarioji sutartis įsigalioja Šalims ją pasirašius ir galioja iki visiško Šalių įsipareigojimų pagal Preliminariąją sutartį įvykdymo arba Preliminariosios sutarties nutraukimo (priklausomai, kuri sąlyga įvyksta anksčiau).
  2. Pagal Preliminariąją sutartį sudaryta rašytinė Pagrindinė sutartis įsigalioja Pagrindinės sutarties pasirašymo dieną ir galioja iki visiško Šalių įsipareigojimų pagal Pagrindinę sutartį įvykdymo arba Pagrindinės sutarties nutraukimo (priklausomai, kuri sąlyga įvyksta anksčiau).
  3. Pagrindinė sutartis gali būti sudaroma tik Preliminariosios sutarties galiojimo laikotarpiu. Preliminariosios sutarties galiojimo metu sudaryta Pagrindinė sutartis gali galioti ir pasibaigus Preliminariajai sutarčiai.
  4. Ši Preliminarioji sutartis yra vientisas ir nedalomas dokumentas, kurią sudaro toliau išvardinti dokumentai. Preliminariosios sutarties ir jos pagrindu sudaromų Sutarčių aiškinimo ir taikymo tikslais nustatoma tokia Preliminariosios sutarties dokumentų pirmenybės tvarka:
     1. Preliminarioji sutartis;
     2. Pirkimo dokumentai;
     3. Pagrindinė sutartis;
     4. Rangovo Pasiūlymas;
     5. Užsakovo atlikti Pirkimo dokumentų (sąlygų) paaiškinimai ir patikslinimai, jei tokie buvo pateikti.
  5. Jei Preliminariosios sutarties dokumentuose yra neaiškumų, neatitikimų ar prieštaravimų, taisyklės, nustatytos aukštesnės galios Preliminariosios sutarties dokumente, visuomet yra laikomos pakeičiančiomis žemesnės galios Preliminariosios sutarties dokumente nustatytas analogiškas taisykles.

Visus ginčus dėl Preliminariosios sutarties vykdymo Šalys įsipareigoja spręsti derybomis. Jeigu Šalys šių ginčų negali išspręsti derybomis, jie sprendžiami Lietuvos Respublikos teismuose teisės aktų nustatyta tvarka pagal Užsakovo buveinės vietą.

1. **SUTARTIES NUTRAUKIMAS IR JOS KEITIMAS**
   1. Šalys turi teisę nutraukti Preliminariąją sutartį nesikreipdamos į teismą, Lietuvos Respublikos teisės aktuose numatytais pagrindais ir tvarka.
   2. Preliminarioji sutartis bet kuriuo metu gali būti nutraukta raštišku Šalių sutarimu.
   3. Nutraukus Pagrindinę sutartį, Preliminarioji sutartis laikoma nebegaliojančia.
   4. Šalis turi teisę vienašališkai, nesikreipdama į teismą, nutraukti Preliminariąją sutartį apie tai raštu įspėjusi kitą Šalį prieš 5 (penkias) darbo dienas, jei kita Šalis bankrutuoja arba yra likviduojama, sustabdo ūkinę veiklą arba kituose teisės aktuose numatyta tvarka susidaro analogiška situacija.
   5. Užsakovas be išankstinio įspėjimo vienašališkai, prieš 5 (penkias) kalendorines dienas raštu apie tai įspėjęs Rangovą, nutraukia Preliminariąją sutartį (įskaitant ir sudarytas Pagrindines sutartis) Lietuvos Respublikos Vyriausybei Nacionaliniam saugumui užtikrinti svarbių objektų apsaugos įstatymo nustatyta tvarka priėmus sprendimą, patvirtinantį, kad Preliminarioji sutartis neatitinka nacionalinio saugumo interesų. Tokiu atveju Rangovui yra sumokama tik už kokybiškai faktiškai iki Preliminariosios ir Pagrindinės sutarties nutraukimo dienos atliktus Darbus, ir jokios kitos pareigos Užsakovui neatsiranda, įskaitant, bet neapsiribojant, Užsakovas neturi mokėti Rangovui jokių kitų sumų ir (ar) mokėjimų.
   6. Preliminariosios sutarties ir Pagrindinės sutarties sąlygos keičiamos tik tais atvejais, jeigu atitinka LR Viešųjų pirkimų įstatymo 89 straipsnio nuostatas ir tik Preliminariojoje sutartyje, Pagrindinėje sutartyje ar teisės aktuose numatytais atvejais.
2. **GINČŲ SPRENDIMAS**
   1. Šalys susitaria, kad visi ginčai, nesutarimai, reikalavimai ir (ar) pretenzijos, kylančios iš Preliminariosios sutarties ir (ar) susijusios su ja, jos vykdymu, nutraukimu ir (ar) pažeidimu, taip pat dėl skirtingo sutartinių nuostatų aiškinimo, bus Šalių sprendžiami derybų būdu.
   2. Šalims nepavykus išspręsti ginčų/nesutarimų, reikalavimų ir (ar) pretenzijų derybų būdu per 30 (trisdešimt) kalendorinių dienų nuo ginčų, nesutarimų, reikalavimų ir (ar) pretenzijų atsiradimo dienos, jie bus sprendžiami Lietuvos Respublikos teismuose, esančiuose Kauno mieste, teisės aktų nustatyta tvarka.
3. **KONFIDENCIALUMAS IR ASMENS DUOMENŲ APSAUGA**

# Preliminariosios sutarties vykdymo metu vienos Šalies kitai šaliai tiek sąmoningai, tiek atsitiktinai atskleista informacija, kurią atskleidusi Šalis įvardino kaip konfidencialią arba kuri pagal jos pobūdį turėtų būti laikoma konfidencialia, laikoma konfidencialia informacija ir ją gavusi ar su ja susipažinusi Šalis įsipareigoja jos neatskleisti tretiesiems asmenims ir (arba) nenaudoti jos jokiems kitiems tikslams, išskyrus kiek tai yra reikalinga Preliminarios sutarties vykdymui. Kilus abejonių, ar Šalies pateikta informacija turėtų būti laikoma konfidencialia, ją gavusi Šalis laikys tokią informaciją konfidencialia, nebent ją atskleidusi Šalis nurodytų kitaip. Kiekviena iš Šalių gali atskleisti šią informaciją tretiesiems asmenims tik tiek, kiek tai yra būtina Preliminarios sutarties tinkamam vykdymui ir tik iš anksto gavusi kitos Šalies raštišką sutikimą, išskyrus informaciją, kurios reikalauja valstybės institucijos, turinčios teisę ją gauti pagal Lietuvos Respublikos įstatymus ar kitus teisės aktus. Šis konfidencialumo įsipareigojimas galioja neterminuotai.

# Šalių įsipareigojimai, susiję su asmens duomenų apsauga:

* + 1. Tvarkydamos asmens duomenis, Šalys vadovaujasi Lietuvos Respublikos įstatymais, Europos sąjungos teisės aktais, įskaitant Europos parlamento ir Tarybos reglamentą (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – BDAR) bei Preliminariojoje sutartyje nurodytais asmens duomenų tvarkymo reikalavimais.
    2. Šalys susitaria, jog Preliminariosios sutarties ir Pagrindinių sutarčių pagrindu perduodami Šalių atstovų (vadovų, įgaliotų asmenų ar darbuotojų) asmens duomenys ir (ar) kiti asmens duomenys, kurie bet kuriai iš Šalių tampa žinomi vykdant sutartinius įsipareigojimus, yra naudojami tik tam, kad būtų galima sudaryti ir vykdyti sutartis, išskyrus atvejus kai asmens duomenys reikalingi teisėtiems Šalių tikslams ir (ar) taikomos teisinės prievolės vykdymui. Šalys negali tvarkyti asmens duomenų bet kokiais kitais nei Preliminariojoje sutartyje nurodytais tikslais.
    3. Šalys įsipareigoja taikyti tokias technines ir organizacines priemones, kad vykdomas asmens duomenų tvarkymas pagal šios Preliminariosios sutarties nuostatas atitiktų taikomus duomenų apsaugos teisės aktų reikalavimus, konkrečiai BDAR reikalavimus, ir garantuotų duomenų subjekto teisių apsaugą.
    4. Turėti prieigą prie asmens duomenų ir juos tvarkyti gali tik tie Šalių darbuotojai arba atstovai, kuriems prieiga prie asmens duomenų būtina, siekiant vykdyti sutartinius įsipareigojimus.
    5. Asmens duomenų saugumo pažeidimo atveju ar Šaliai pagrįstai įtariant tokį pažeidimą, kai tai susiję su Šalių viena kitai perduotais asmens duomenimis, Šalys įsipareigoja nedelsiant informuoti viena kitą ir pateikti turimą informaciją apie galimą ar įvykusį asmens duomenų saugumo pažeidimą, įskaitant pobūdį, Šalies atstovo kontaktinius duomenis, aprašytas pažeidimo pasekmes ir priemonių sąrašą, kurių ėmėsi, kad būtų pašalintas pažeidimas.
    6. Jei Šaliai kyla nuostoliai dėl kitos Šalies kaltų veiksmų ir (ar) neveikimo tvarkant asmens duomenis, kaltoji Šalis privalo atlyginti kitos Šalies patirtus nuostolius.

# **BAIGIAMOSIOS NUOSTATOS**

* 1. Vykdydamos Preliminariąją sutartį ir (ar) Pagrindinę sutartį, Šalys vadovaujasi Lietuvos Respublikos teisės aktais.
  2. Šalių adreso ar kitų rekvizitų pasikeitimo atveju Šalys įsipareigoja apie tai viena kitai pranešti per 3 (tris) darbo dienas nuo atitinkamo pasikeitimo dienos. Nepranešusioji Šalis atlygina visus dėl nepranešimo atsiradusius nuostolius ir prisiima su nepranešimu susijusią riziką.
  3. Visa informacija, įspėjimai ar pranešimai, susiję su šia Preliminariąja sutartimi, privalo būti raštiški ir turi būti siunčiami elektroniniu paštu. Pranešimai, išsiųsti elektroniniu paštu, yra laikomi gautais jų išsiuntimo dieną arba kitą darbo dieną, jeigu išsiuntimo diena buvo ne darbo diena arba jeigu elektroninis laiškas buvo išsiųstas pasibaigus darbo valandoms (po 17 val.).
  4. Šalys bendravimui paskiria kontaktinius asmenis, kurių duomenys nurodomi Preliminariosios sutarties Priede Nr. 1 „Šalių kontaktai“.
  5. Preliminarioji sutartis pasirašoma kvalifikuotais elektroniniais parašais. Pasirašytą Preliminariąją sutartį elektroniniu formatu gaus kiekviena Preliminariosios sutarties Šalis.

1. **ŠALIŲ REKVIZITAI IR PARAŠAI**

|  |  |  |
| --- | --- | --- |
| **Užsakovas:** | | |
| **[pavadinimas]** |  | |
| Juridinio asmens kodas: |  | |
| PVM mokėtojo kodas: |  | |
| [adresas] |  | |
| Tel.: |  |
| El. paštas: |  |
| A.s. |  |
| Banko pavadinimas: |  |
| **Užsakovą atstovaujantis asmuo:** |  |
|  | |
| **Rangovas:** | | | | |
| **[pavadinimas]** | | | | |
| Juridinio asmens kodas: | | | | |
| PVM mokėtojo kodas: | | | | |
| [adresas] | | | |
| Tel.: | | | |
| El. paštas: | | | |
| A.s. | | | |
| Banko pavadinimas: | | | |
| **Rangovą atstovaujantis asmuo:** | | | |

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(Užsakovo atstovo pareigos) (parašas, data) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(Rangovo atstovo pareigos) (parašas, data) (vardas, pavardė)